text:
Если вы захотите скачать музыку бесплатно, то пишите в строке поиска muzikabesplatno.ru и заходите на этот сайт. Скачать музыку у нас проще простого. Достаточно выбрать исполнителя и кликнуть ссылку для скачки и файл уже у вас на устройстве.
Артист:
02.Tarhan
Песня:
Тайфун
Жанр:
Rap
Год:
2012
Для прослушивания обновите браузер, плеер работает на html5
Скачать 02.Tarhan - Тайфун
бесплатно
Текст песни Тайфун:
1.Һызланыузарым йөрәктән күтәрелә бирә башkа Кимерә кабырға... эзләй урын йыртып сығырға Ауыр һулана һауа... кем каты канун тыузырған Әйтерһең йотам таштар сәсән kapaшлы был тормошka Вакыт һыға ысынды бал корто һурған кеүек сәскә һутын Ярзам итмәй хағыз яралар үсә анһызза kaнһыз Сакырма хирург ул тапмас янғызлык хисе ағыуын Был осракта пинсет тупас һәм йүнһез уйынсык Бында көсһөз дауахана яңы көндәр яңы һынау Бойһоноу фестивалье насар уйзар эстә кыуана Көтмәгәндә наркоз үз йәшемә карамай зур доза Һулыйым күз алдында һулыған кеүек kыз kyлында роза Нисек көслө генә күренмәһәлә батыр язмыш йыға һуға Нисек кенә бөгөлһәлә ағас вакыт үткәс сереп һына дуға Сикһез лира ыуалай йөрәкте килтерә айык аңға Ул кәрәзерле һыу кәзерле булған кеүек азашкан туристка Припев Һин онотканын нисек кена язалаһала язмыш Кунел борсоуынан якшы дарыу калам хам кагыз Вакыт ваклаһа мең бүлемгә тота был тезгендан Теззей һүззәр төшөрәм рэп исемле һүрәт 2. Муза килтерә аңға ғүмерем әйтерһең танго Күптәр өрөлә янда тик бары йөрәгем kaла яң ғыз Өйрәнгәнмен төндәр бысрата кағыз kapшыларға таңды Көйәрмән уйынды хаkлаған кеүек мине хаkлар вакыт Һызланыузар килһә тағы тимәк һүнмәс ялkын Күңелдә хаклаңған өзөктәр тултырыр яңы куплетын Был минең булат кылысым был алдау түгел ысын Тишкәнсе тызыр был минен күкрәк эсендәге сыйырсык Мси тип кыскырмам яңы бүләк хозур халкыма Рэп минең өсөн масштаблы дарыу тынысланыуға Кем эзәрен калдыра яңлыш баса ғүмер ярына Кемдең һүзен һаклар китап һәм еткерер колағыңа Үскәс аңларһың....язмышта иң көслө калода Без мәнге күнел koло әйтерһең тонналы комған Әгәр бөтһә әйтер һүзем тимәк һукырайғанг күззем Шағир исбатлар үз фекерен калһалла телһез
Nyush@ (Bounty-N)
Симф. орк. Государственного академического Большого Театра СССР, дир. Г.Рождественский
Kukly
Rudy Mc Vs. Scotty
OST Spider-man
Orest
В.А. Моцарт - Реквием
Алексей Воробьев/Роберт Рождественский
DaBudz
Пиздец МОРОЗ -30 / Новый год впереди!*
akoH
Owlle Only x ENTER THE GOMORRАH
Солисты: Сергей Сухобрусов, Валерий Ворона. Молодежный Камерный оркестр (дир. Михаил Истров)
D!monMp
выпуск 2010 9-Б-Короб В,Корінь А,Дуда Д,Веремчук О,Макарук С,Курсенко С,Кириченко В,Клекоць Я,Редько А,
247 Альпийская завирушка Prunella collaris
Dj Пухлый project Luch
rfcf,bzy
Hans Zimmer - 4 idyll's end
Айзере
force xiryrg
Пара Нормальных
Ирина Котюкова и Дарья Щербакова
Veless путин пидорас!!!!!
Nicky Blackmarket Presents
Ромео и Джульетта - Встреча на балу
Дерюгин Вячеслав и Василий Ябанжи
Я ничего тебе говорить не буду, просто хочу чтобы ты послушала эту мелодию
Из к/ф Небо. Самолет. Девушка
Нк сити
Mondo Market
Элли Амелинг
Иван Федулов
=)Гимн ракетчиков
DARK
связаться с нами - contact us - нарушения - abuse


c: text/html

text:
Рөстәм Хәмитов: «Беҙгә әҙерлекле заманса кадрҙар кәрәк»Фото: Андрей Старостин
Рөстәм Хәмитов: «Беҙгә әҙерлекле заманса кадрҙар кәрәк»
Рөстәм Хәмитов: «Беҙгә әҙерлекле заманса кадрҙар кәрәк»Фото: Андрей Старостин
Өфөлә «Кадрҙар потенциалын үҫтереү: төбәк аспекты» төбәк-ара кадрҙар форумы үтә. Дәүләт власы органдары вәкилдәре, предприятие һәм персонал менән идара итеү хеҙмәте, белем биреү һәм ғилми учреждение етәкселәре өсөн үҙ-ара килешеп эш итеү һәм тәжрибә уртаҡлашыу майҙансығын булдырыу ике көнлөк форумдың төп маҡсаты булып тора. Кадрҙар форумында Башҡортостандан һәм Рәсәйҙең башҡа төбәктәренән дәүләт власы органдары, бизнес-берләшмә вәкилдәре ҡатнаша. Форумда ҡатнашыусылар алдында Башҡортостан Президенты Рөстәм Хәмитов сығыш яһаны.
— Бөгөн беҙҙә ҡыҙыҡлы ваҡиға – тәүгә бындай форматта кадрҙар форумы үтә, — тип мөрәжәғәт итте сарала ҡатнашыусыларға Рөстәм Хәмитов. – Бындай сараның беҙҙең республикала үтеүе беҙҙең өсөн оло хөрмәт. Форумдың төп идеяһы – илде һәм уның төбәктәрен яңыртыу өсөн кадрҙар потенциалын үҫтереү, хеҙмәткәрҙәр ресурсын нығытыу. Бөгөн был, әлбиттә, ҙур әһәмиәткә эйә.
Республика Президенты билдәләүенсә, 20 йыл дауамында бер иҡтисади система икенсеһенә күсә һәм был процесс ҙур территорияларҙа бара.
— Был процесс ауыр бара, ҡайһы саҡта хаталар ҙа ебәрелә, — тип билдәләне Рөстәм Хәмитов. – Һәм кадрҙар тематикаһы барлыҡ был процестарҙың көн тәртибендә булған мөһим темаларҙың береһе булып тора. Кешеләрһеҙ бер нимә лә эшләй алмаясаҡбыҙ. Шуға күрә кадрҙар менән идара итеүҙең һөҙөмтәлелеген арттырыу, юғары профессиональ белгестәр корпусын формалаштырыу мәсьәләһе төп темаға әүерелә. Башҡортостан үҙенең яңы үҫеш осорон кисерә. Беҙ заманса асыҡ сәйәсәт алып барабыҙ, беҙҙең менән эшләргә теләгән инвесторҙар өсөн уңайлы шарттар булдырабыҙ. Беҙгә килгән белгестәргә бик шатбыҙ. Ҙур компаниялар заманса предприятиелар төҙөй башлай, улар республика һәм ил иҡтисадына тиҫтәләгән йылдар дауамында хеҙмәт итер, тип ышанам. Беҙ күп йылдарға алдан планлаштырабыҙ.
Төбәк башлығы хәбәр итеүенсә, Башҡортостанда инвесторҙар менән әүҙем эш алып барыла, улар өсөн уңайлы шарттар булдырыла.
— Инвесторҙар өсөн уңайлы шарттар булдырабыҙ, административ кәртәләрҙе мөмкин тиклем бөтөрөргә тырышабыҙ, — тип белдерҙе Башҡортостан Президенты. – Был йүнәлештә эштәр башланды. Уларҙы атҡарыу еңелдән булмаһа ла, башҡарма власть органдарының инвесторҙар менән яҡшы мөнәсәбәттәр булдырыуы хаҡында әйтергә була. Был йәһәттән уларҙың предприятиеларында эшләйәсәк кешеләр һайлап алыу ауырыраҡ. Тышҡы яҡтан барыһы ла яйлы: беҙҙә яҡшы белгестәр әҙерләгән ҙур университеттар бар. Әммә ҡалған яғы үтә яҡшы түгел. Ошоға бәйле электрон белем алыуға иғтибар бүлдек. 2013 йылда республикала электрон белем биреү мәсьәләһе менән генә шөғөлләнәсәк дәүләт бюджет учреждениеһын булдырыу планлаштырыла. Бынан тыш, Башҡортостанда электрон университет булдырыласаҡ.
Рөстәм Хәмитов һүҙҙәренсә, бөгөн йәш кадрҙар әҙерләү һәм уларҙы йәлеп итеү проблема булып тора.
— Мәктәпте тамамлаусы иң яҡшы уҡыусыларҙы үҙебеҙҙә ҡалдырыу беҙҙең өсөн ҙур проблема булып тора, — тине Рөстәм Хәмитов. – Мәктәпте тамамлаусыларҙың яртыһы тиерлек сит төбәктәргә, шул иҫәптән баш ҡаланың юғары уҡыу йорттарына уҡырға китә. Был процесты туҡтата алмайбыҙ, әммә уны туҡтатырға кәрәк. Беҙҙәге юғары уҡыу йорттарының конкурентлыҡҡа һәләтен үҫтереү зарур. Әлегә был проблема булып тора. Беҙҙә Башҡортостан Президенты Хакимиәте, республика Хөкүмәте кимәлендә кадрҙар резервы менән эшләү йәһәтенән мәсьәлә бер ни тиклем хәл ителә. Унда Республика кадрҙарҙы һынау үҙәге булдырылған. Беҙгә әҙерлекле заманса кадрҙар кәрәк.
Өфөнөң Конгресс-холында форумдың пленар өлөшө үтте. Көндөң икенсе яртыһында түңәрәк өҫтәлдәр үткәреү планлаштырыла.
5 декабрҙә форум оҫталыҡ дәрестәре сиктәрендә дауам итәсәк.

robotstxt: allowed

filter: keep


text:
Бөгөн республикала мотоспорт буйынса тәүге ярыштар ойошторолоуға — 90 йыл Фото: «Башинформ» мәғлүмәт агентлығы
Бөгөн республикала мотоспорт буйынса тәүге ярыштар ойошторолоуға — 90 йыл
Бөгөн республикала мотоспорт буйынса тәүге ярыштар ойошторолоуға — 90 йыл Фото: «Башинформ» мәғлүмәт агентлығы
ӨФӨ, 2016 йыл, 15 август. /«Башинформ» мәғлүмәт агентлығы, Николай Ермоленко/.
2016 йылдың 15 авгусында республикала мотоспорт буйынса тәүге ярыштар ойошторолоуға 90 йыл тула.
Уҙған быуаттың 60-сы йылдарын Башҡортостан мотоспортының алтын миҙгеле тип атайҙар. Совет заманында Өфө, Салауат, Октябрьский, Стәрлетамаҡ һәм Мәләүез ҡалаларында спидвей буйынса СССР чемпионатында даими сығыш яһаған командалар була. Башҡортостан клубтарында тәрбиәләнгән Игорь Плеханов, Борис Самородов, Фәрит Шәйнуров, Геннадий Куриленко, Юрий Чекранов, Ғабдрахман Ҡадиров, Михаил Старостин, Риф Сәйетгәрәев, Николай Корнев һәм башҡа спортсыларҙың исемдәре барыһына ла яҡшы таныш.
XXI быуатта ярты быуат элек яуланған еңеүҙәр тергеҙелә. Мәҫәлән, 16 йыл эсендә Ғ.Ҡадиров исемендәге клуб боҙҙа мотоциклда уҙышыу буйынса донъя, Европа һәм ил чемпионатында, кубогында һәм беренселегендә 62 алтын, 30 көмөш, 19 бронза миҙал яулаған. Донъя һәм Европа беренселегендә — 31 алтын, һигеҙ көмөш һәм өс бронза миҙал. Спидвейҙа иһә Салауат ҡалаһынан Эмиль Сәйфетдинов ҙур уңышҡа иреште.
Республика етәкселегенең матди һәм әхлаҡи ярҙамынан башҡа ошо бөйөк ҡаҙаныштарға ирешеү мөмкин булмаҫ, һәм 2015 йыл йомғаҡтары буйынса Башҡортостан илдең мотоспорт үҫешкән төбәктәре рейтингында тәүге өсәү иҫәбенә инмәҫ ине.


text:
Өфөлә быйыл 10 балалар баҡсаһы төҙөлә
Быйыл Өфөлә ун мәктәпкәсә белем биреү учреждениеһын файҙаланыуға тапшырыу планлаштырыла.
— Имен совет заманы менән сағыштырғанда ла Өфө өсөн был ҙур һан, — тине хакимиәт башлығы Ирек Ялалов «Ижтимағи электрон гәзит» сайтындағы онлайн-конференция барышында. – Киләһе йылда ла ошонан кәм төҙөргә йыйынмайбыҙ.
Ҡала хакимиәте башлығы баш ҡалала әүәлгесә балалар баҡсалары етмәүен билдәләне. Шуға күрә яңы балалар баҡсаларын төҙөү сараһы күрелә, ошоноң менән бергә тыуым аҙ булған осорҙа (уҙған быуаттың 90-сы йылдары) офис һәм башҡа коммерция күсемһеҙ милке итеп үҙгәртелгән биналарҙы кире ҡайтарыу буйынса эштәр алып барыла.
— Балалар баҡсаһын ҡайтарыу процесы дауам итә, — тип белдерҙе Ирек Ялалов. Бынан тыш, 40-50 йыл элек төҙөлгән балалар учреждениеларында капиталь ремонт үткәрелә. Уларҙың күбеһе тулыһынса реконструкциялауға мохтаж.


text:
Башҡортостанда иң яҡшы муниципаль берәмеккә конкурс иғлан ителде
Башҡортостанда 2013 йыл йомғаҡтары буйынса «БР иң яҡшы муниципаль берәмеге» конкурсы иғлан ителде. Конкурс урындағы үҙидара органдарын республиканың муниципаль берәмектәрен комплекслы социаль-иҡтисади үҫтереүҙә, муниципалитеттарҙың иҡтисади потенциалын үҫтереү һәм нығытыуҙа ҡыҙыҡһыныуҙы арттырыу маҡсатында уҙғарыла.
Ярыш төбәктең урындағы үҙидара органдары эшенең һөҙөмтәлелеген арттырыуға булышлыҡ итергә, урындағы кимәл мәсьәләләрен хәл итеүҙә иң яҡшы һөҙөмтәләргә ирешкән муниципаль берәмектәрҙе асыҡларға өндәлгән. Конкурс еңеүселәренә премия биреү өсөн бүләктәр фонды өс миллион 650 мең һум тәшкил итә. Призерҙар ун номинацияла билдәләнә, уларҙың һәр береһе буйынса берешәр беренсе, икенсе һәм өсөнсө урындар ҡаралған. Конкурс комиссияһы ҡарары менән номинациялар һәм призлы урындар иҫәбе кәметелеүе ихтимал.
«2000 кешегә тиклем халыҡ менән иң яҡшы ауыл биләмәһе», «2000 кешенән күберәк халыҡ менән иң яҡшы ауыл биләмәһе», «Биләмәнең иң яҡшы муниципаль хеҙмәткәре», «Муниципаль райондың иң яҡшы муниципаль хеҙмәткәре», «Ҡала округының иң яҡшы муниципаль хеҙмәткәре» номинациялары буйынса материалдар Өфө ҡалаһы, Туҡай урамы, 46 адресы буйынса республика Йортонда «Башҡортостан Республикаһы муниципаль берәмектәре Советы» ассоциацияһына йәки asmo@bashkortostan.ru электрон адресына тапшырыла. «Ауыл биләмәһе административ үҙәге менән иң яҡшы муниципаль район», «Ҡала биләмәһе административ үҙәк менән иң яҡшы муниципаль район» һәм «Иң яҡшы ҡала округы» номинациялары муниципалитеттарҙың социаль-иҡтисади үҫеш темптарын иҫәпкә алып БР Территориаль үҫеш буйынса агентлыҡ баһалай. «Урындағы үҙидара үҫеше мәсьәләләрен яҡтыртыусы иң яҡшы журналист» номинацияһы буйынса материалдар Өфө ҡалаһы, Киров урамы, 45 адресы буйынса БР Матбуғат һәм киң мәғлүмәт саралары буйынса агентлығының матбуғат киң мәғлүмәт саралары бүлегенә, 413/1 кабинетына йәки zamanova.z@minsvyazrb.ru электрон адресына тапшырыла. «Иң яҡшы муниципаль берәмек сайты» номинацияһы Башҡортостан Республикаһының Мәғлүмәт технологиялары буйынса агентлыҡ менән баһалана.
Конкурста ҡатнашыу өсөн заявкалар 10 апрелгә тиклем ҡабул ителә.


text:
6 майҙа Өфөлә спорт ярыштары үткәрелеүе арҡаһында юлдар ябыласаҡ
Өфөлә Бөйөк Ватан һуғышында Еңеүҙең 67 йыллығына арналған Асыҡ еңел атлетика эстафетаһы үткәрелеүе сәбәпле, 6 майҙа иртәнге сәғәт 10-дан төшкө 2-гә тиклем ярыштар үткән урындарҙа автотранспорт хәрәкәте туҡтатыласаҡ.
Ҡала хакимиәтенең мәғлүмәт-аналитика бүлегенән хәбәр итеүҙәренсә, ярыштар Зәки Вәлиди – М.Ғафури – Пушкин – Совет урамдары маршруты буйынса үтәсәк.
Еңеүҙең 67 йыллығына арналған Өфө хакимиәте һәм «Молодежная газета» редакцияһы бүләктәренә 64-се Асыҡ еңел атлетика эстафетаһы ла 6 майҙа үткәрелә. Старт һәм финиш — «Динамо» стадионында (К. Маркс, 2). Ҡатнашыусыларҙың парады сәғәт 11-гә билдәләнгән.


text:
Өфөлә «Байрам индустрияһы – Яңы йыл» күргәҙмәһе көтөлә
7 декабрҙә Өфөлә «Байрам индустрияһы – Яңы йыл» байрам продукцияһы күргәҙмә-йәрминкәһе үтәсәк. Раштыуа йәрминкәһен ҡала хакимиәте ярҙамында БР Сауҙа-сәнәғәт палатаһы менән Башҡортостан күргәҙмә компанияһы ойоштора.
Күргәҙмә республиканың баш ҡалаһында етенсе йыл рәттән үткәрелә һәм һәр ваҡыт ҡаланың Яңы йыл алды тормошондағы сағыу ваҡиғаға әүерелә. Йыл һайын унда Рәсәйҙең төрлө төбәгенән йөҙҙән ашыу фирма ҡатнаша. Йола буйынса Башҡортостандың, Татарстандың, Мәскәү, Һамар, Свердловск, Силәбе, Ульяновск өлкәләренең, Санкт-Петербургтың, Рәсәйҙең башҡа төбәктәренең етештереүселәре үҙенең экспозицияларын әҙерләй. Уларҙың барыһы ла Яңы йыл тауарҙарының бай ассортиментын тәҡдим итеп, күргәҙмәгә килеүселәргә байрам кәйефе бүләк итергә әҙер.
Күргәҙмәнең ҙур бер бүлеге байрам күлдәктәренә, корпоратив бал кейемдәренә, карнавал костюмдарына арналасаҡ. Бында һәр кем үҙе һәм дуҫтары өсөн матур бүләктәр – ҡулдан эшләнгән кәнфиттәр, татлы бүләктәр, косметика һәм бижутерия, йорт һәм интерьер өсөн әйберҙәр һәм башҡаһын таба аласаҡ. Шыршы уйынсыҡтары һәм биҙәү әйберҙәре, яһалма шыршылар, гирляндалар, байрам декоры элементтары, фейерверктар һәм пиротехника ла тәҡдим ителәсәк.
Күгәҙмә сиктәрендә «Art-Ёлка» дизайнер оҫталығы конкурсын үткәреү ҡаралған. 2010 йылда был проектта йөҙҙән ашыу профессиональ һәм һәүәҫкәр дизайнерҙар ҡатнашып, бихисап үҙенсәлекле идеялар тәҡдим иткәйне. Конкурста ҡатнашыуға заякалар әле һаман ҡабул ителә.


text:
Ҡыйғы районы хакимиәтендә үҙгәрештәр
Ҡыйғы районы муниципаль район Советының 2011 йылдың 23 сентябрендәге ҡарарына ярашлы, район хакимиәте башлығы вазифаһына контракт буйынса Рафиҡ Харисов тәғәйенләнде.
Рафиҡ Харисов 1957 йылда Ҡыйғы районының Сирбай ауылында тыуған. Башҡортостан ауыл хужалығы институтын тамамлаған.
Хеҙмәт эшмәкәрлеген 1974 йылда «Киров» совхозы эшсеһе булып башлай. 1980 — 1989 йылдарҙа «Киров» совхозында агроном-бригадир, «Киров» совхозының Аҫылғужа бүлексәһендә идарасы, «Киров» совхозының баш агрономы, директор урынбаҫары була.
1989 — 2000 йылдарҙа — Чкалов исемендәге колхоз рәйесе.
2000 -2006 йылдарҙа — Ҡыйғы районы хакимиәте башлығы урынбаҫары, ауыл хужалығы бүлеге начальнигы, ауыл хужалығы идаралығы начальнигы.
2006 – 2009 йылдарҙа Салауат районы хакимиәте башлығы вазифаһын биләй.
2009 йылдан әлеге ваҡытҡа тиклем Үрге Ҡыйғы ауылының 115-се һөнәрселек училищеһы директоры булып эшләй.


text:
Тайвань компаниялары Өфөлә үҙҙәренең продукцияһын тәҡдим итәсәк
6 сентябрҙә Башҡортостан Республикаһының Сауҙа-сәнәғәт палатаһында Тайвандың юғары технологиялы компаниялары вәкилдәре менән бизнес-осрашыу үтә.
БР Сауҙа-сәнәғәт палатаһының матбуғат хеҙмәтенән хәбәр итеүҙәренсә, компаниялар ҡырыу станоктары, мейестәр һәм комплектлаусы изделиелар, цифрлы үлсәүҙәр, һәр төрлө процессорҙар, блоктар, серверҙар өсөн һыуытыу системалары, автозапчастар, шулай уҡ модалы мебель, яһалма күн, өҫкө кейем етештереү кеүек һәм башҡа бик күп йүнәлештәрҙе тәҡдим итмәксе.
Бизнес-осрашыу Өфө ҡалаһы, К.Маркс урамы, 3 адресы буйынса конференц-залда үтә. Башлана – 10.00 сәғәттә.
Алдан яҙылыу өсөн телефон: 276-22-71.


text:
Ҡояш системаһы
Ҡояш системаһы — үҙәгендә Ҡояш, һәм уның тир тирәләй әйләнеп йөрөгән бөтә тәбиғи объекттарҙы берлештергән планеталар системаһы.
Бөтә объекттарҙа Ҡояш менән гравитация көсө менән бәйле һәм эллиптик орбита буйынса Ҡояш тирәләй хәрәкәт итә. Дүрт эске планета (Меркурий, Венера, Ер, Марс) Ер группаһындағы планета тип атала. Башлыса улар силикат һәм металдарҙан тора. Дүрт тышҡы планета (Юпитер, Сатурн, Уран, Нептун) Ер группаһындағы планеталарҙан ауырыраҡ һәм баглыса водород һәм гелийҙан торалар. Уларҙы газ гиганты тип атайҙар.
Ҡояш системаһында бәләкәй есемдәр менән тулған ике өлкә бар. Марс һәм Юпитер орбиталары араһында астероидтар поясы урынлашҡан. Нептун орбитаһынан алыҫыраҡ транснептун объекттары урынлашҡан. Бында Церера, Плутон, Хаумеа, Макемаке һәм Эрида тигән кәрлә планеталар урынлашҡан.
Быларҙан тыш Ҡояш тирәләй меңләгән ваҡ есемдәр хәрәкәт итә.


text:
Фото:
Өфө ҡыҙы «Мисс Мира бикини-2015» конкурсы еңеүселәре иҫәбенә инде
Фото:
ӨФӨ, 2015 йыл, 26 октябрь. /«Башинформ» мәғлүмәт агентлығы, Гөлфиә Акулова/.
22 йәшлек Өфө ҡыҙы, «Мисс Башкортостан» агентлығы моделе Галина Лукина «Мисс Мира бикини-2015» халыҡ-ара гүзәллек бәйгеһендә икенсе вице-мисс исемен яуланы. Конкурс 17 октябрҙән 26-на тиклем Мальтаның Валетта ҡалаһында уҙҙы. Шулай уҡ бында «Мисс Европа туризм» һәм «Мисс Европа Бикини» бәйгеләре еңеүселәре лә билдәләнде. Өс таж өсөн Германия, Бөйөк Британия, Франция, Испания, Рәсәй, Бельгия, Литва, Латвия, Португалия һәм башҡа илдәрҙән 40 һылыуҡай көс һынашты.
Республика вәкиле «Пре-жюри»ҙа иң яҡшыһы тип танылды һәм таланттар конкурсында иң яҡшы бишәү исемлегенә инде, тип хәбәр итте «Мисс Башкортостан» агентлығы директоры Луиза Закирйәнова.
Бер ай элек Галина Лукина Бешкәк ҡалаһында уҙған «Мисс бикини СНГ-2015» халыҡ-ара конкурсы тажына лайыҡ булды. Ул шулай уҡ «Мисс модель мира» (Ҡытай, иң яҡшы 15), «Мисс Европа-2015» (Бейрут, иң яҡшы 10), «Мисс Русское Радио» (Мәскәү, беренсе вице-мисс) гүзәллек бәйгеләрендә еңеү яуланы.


text:
Урман ауылында тергеҙеү эштәре ҡыҙыу бара
Иглин районының Урман ауылында тергеҙеү эштәре ҡыҙыу бара. «Башинформ» агентлығына район хакимиәтенең мәғлүмәт-аналитика бүлеге начальнигы Әнәс Вәлиуллин хәбәр итеүенсә, ауылдағы биш ҡатлы йорттар бөгөнгө көнгә тулыһынса тергеҙелгән. Йорт алдарында балалар өсөн яңы уйын майҙансыҡтары төҙөлгән.
Дөйөм белем биреү мәктәбе 50 процентҡа тергеҙелгән – бина ҡыйыҡ аҫтында, тәҙрәләре эшләнгән, бүлмәләр яңыртыу кимәлендә. Мәктәп бинаһына өҫтәлмә рәүештә хужалыҡ кәрәк-яраҡтары өсөн төкәтмә һалынған.
Иҫегеҙгә төшөрәбеҙ, 26 майҙа Урман ауылында хәрби часть келәттәрендә боеприпастар шартлай. Йәмғеһе 2 меңгә яҡын кеше, шул иҫәптән 260 бала эвакуациялана. Янғын арҡаһында 40 ҡаралты, шул иҫәптән 14 торлаҡ йорт юҡҡа сыға.


text:
Баш ҡалаға ислам конференцияһына Марокко, Малайзия, Иордания ғалимдары килә Фото: Олег Яровиков
Баш ҡалаға ислам конференцияһына Марокко, Малайзия, Иордания ғалимдары килә
Баш ҡалаға ислам конференцияһына Марокко, Малайзия, Иордания ғалимдары килә Фото: Олег Яровиков
ӨФӨ, 2016 йыл, 19 октябрь. /«Башинформ» мәғлүмәт агентлығы, Арина Рәхимҡолова/.
Өфөлә «XXI быуаттың мәғариф киңлегендә ислам идеалдары һәм ҡиммәттәре» тип аталған халыҡ-ара фәнни-ғәмәли конференция ойошторола. 9-10 ноябрҙә үтәсәк форумға Марокко, Берләшкән Ғәрәп Әмирлектәре, Мысыр, Малайзия, Ираҡ, Иордания, Тунис һәм Төркиә ғалимдары килә.
Ойоштороусылар — Рәсәй мосолмандарының Үҙәк диниә назараты, Аҡмулла исемендәге Башҡорт дәүләт педагогия университеты, Рәсәй ислам университеты, Башҡортостан Башлығы ҡарамағындағы Дәүләт һәм конфессия-ара мөнәсәбәттәр буйынса совет. Конференция мосолман мәғарифы үҫешенә булышлыҡ итеү федераль проекты сиктәрендә уҙғарыла. Абруйлы ҡунаҡтар араһында, ғалимдарҙан тыш, төрлө илдәрҙең мөфтөйҙәре лә бар.
Пленар ултырыштарҙың темаһы: «Хәҙерге заман ислам мәғарифы», «Донъяла ислам мәғарифының киләсәге», «Исламдың рухи-әхлаҡи ҡиммәттәренең роле». Форум барышында түңәрәк өҫтәлдәр үткәреү ҡаралған.


text:
Баш ҡала ШОС ағзаһы булып торған дәүләттәрҙең фән һәм мәғариф эшмәкәрҙәре артабанғы хеҙмәттәшлек итеүҙе тикшерәФото: Олег Яровиков
Баш ҡала ШОС ағзаһы булып торған дәүләттәрҙең фән һәм мәғариф эшмәкәрҙәре артабанғы хеҙмәттәшлек итеүҙе тикшерә
Баш ҡала ШОС ағзаһы булып торған дәүләттәрҙең фән һәм мәғариф эшмәкәрҙәре артабанғы хеҙмәттәшлек итеүҙе тикшерәФото: Олег Яровиков
Өфөлә Шанхай хеҙмәттәшлек ойошмаһы ағзаһы булып торған дәүләттәрҙең фән һәм мәғариф эшмәкәрҙәре белем биреү өлкәһендә яңы йүнәлештәр үҫешен тикшерәсәк, улар буйынса юғары квалификациялы кадрҙар әҙерләнәсәк.
Хәҙер Шанхай хеҙмәттәшлек ойошмаһы университетында – Шанхай ойошмаһы дәүләттәре вуздары консорциумында биш йүнәлеш – ул төбәкте өйрәнеү, экология, IT-технологиялар һәм нанотехнологиялар.
Башҡортостандың баш ҡалаһында селтәрле университет ҡатнашыусыларының диалог осрышыуының мөһим аспекты – милли иҡтисадтар һәм ШОС илдәренең педагогик кадрҙары өсөн белгестәр уҡытыуҙы үҫтереү.
Форумда башҡа вуздар иҫәбендә яңы «Педагогика» йүнәлешен М.Аҡмулла исемендәге Башҡорт дәүләт педагогия университеты тәҡдим итә. Юғары уҡыу йорто алдынғы педагогик белем биреү учреждениеһы булып тора, былтыр ул Шанхай ойошмаһы дәүләттәре университеты составына инде. Иҫегеҙгә төшөрәбеҙ, хәҙер Шанхай хеҙмәттәшлек ойошмаһы университеты селтәрендә 82 эре вуз иҫәпләнә.
Ҡаҙағстандың Гумилев исемендәге Евразия милли университеты менән берлектә Башҡорт педагогия университеты уртаҡ программа әҙерләгән. Уҡытыу һәм тәжрибә менән уртаҡлашыу процесы башланған. Ҡаҙағстан яғы вәкиле Камарияш Калкееваның әйтеүе буйынса, был тәжрибә ике вуздың да педагогик әҙерләген ярайһы уҡ байытасаҡ.
— Белем биреү аҙналығында ҡатнашыу һәр төбәктең уҡытыу өлкәһе өсөн күп нәмә бирә – ул иһә интеграция,толерантлыҡ. Уҡыу-уҡытыу процесы автономлы эшләй алмай, — ти Евразия милли университетының социаль педагогика һәм асылыңды танып белеү кафедраһы профессоры Камарияш Калкеева. — Беҙҙең төбәктә мәғариф милли нигеҙгә, ҙур перспективаларға һәм тәжрибәгә эйә. Ҡаҙағстандың Мәғариф министрығы тарафынан гранттар бирелә, «Булащак» программаһы буйынса студенттар сит илдәрҙә уҡый. Шулай уҡ йәш уҡытыусылар өсөн гранттар ҡаралған, «Юғары уҡыу йортоноң иң яҡшы уҡытыусыһы» программаһы эшләп килә.
Жэнь Сюемей Ҡытай Халыҡ Республикаһының Далянь ҡалаһынан килгән. Ул Ҡытай яғынан ШОС университеты ректораты начальнигы.
— Мин Далянь сит илдәр университетында рус теле уҡытыусыһы булып эшләйем, юғары уҡыу йортонда унлаған тел уҡытыла. Рус телен 400 студент өйрәнә. Был факультетты тамамлаусылар иң яҡшы белгестәр булып һанала. Өсөнсө курстан алып студенттарыбыҙ Рәсәйҙең төрлө 40 вузында – Мәскәүҙә, Санкт-Петербургта, Хабаровскиҙа, Читала, Белгородта белем аласаҡ. Башҡортостан менән әлеге хеҙмәттәшлек яйға һалынмаған. Был форумда яңы мөмкинлектәр барлыҡҡа килеүенә ышанам, — тине Ҡытай педагогы.
Иҫегеҙгә төшөрәбеҙ, Шанхай хеҙмәттәшлек ойошмаһы университеты – Шанхай хеҙмәттәшлек ойошмаһы дәүләттәренең юғары уҡыу йорттары селтәре. Улар Ҡаҙағстан, Ҡытай, Ҡырғыҙстан, Рәсәй, Тажикистан, Үзбәкстанда, шулай уҡ күҙәтеүсе илдәрҙә – Һиндостан, Иран, Монголия һәм Пакистанда эшләй. Шанхай хеҙмәттәшлек ойошмаһы университеты вуздары өҫтөнлөклө иҡтисад, ғилми-уҡытыу, техник һәм мәҙәни хеҙмәттәшлек өлкәләре буйынса юғары квалификациялы кадрҙар әҙерләү маҡсаты менән берләшкән.
ШОС дәүләттәренең киләһе Белем биреү аҙналығы октябрҙә Алтай крайында үтәсәк.


text:
1 февраль
1 февраль — григориан стиле буйынса йылдың 32-се көнө. Йыл аҙағына тиклем 333 көн ҡала (кәбисә йылында 334).
Йөкмәткеһе
Байрамдар[үҙгәртергә | вики-тексты үҙгәртергә]
Тарихи ваҡиғалар[үҙгәртергә | вики-тексты үҙгәртергә]
- 1924 — «Белем» (хәҙерге «Башҡортостан уҡытыусыһы» журналы сыға башлай.
- 1930 — «Таймс» гәзите беренсе кроссворд баҫып сығара.
- 1937 — Өфөлә тәүге трамвай юлы асыла.
Был көндө тыуғандар[үҙгәртергә | вики-тексты үҙгәртергә]
- 1857 — Владимир Михайлович Бехтерев, урыҫ невропатологы, психиатр, психолог һәм физиолог.
- 1884 — Евгений Иванович Замятин, урыҫ яҙыусыһы.
- 1931 — Ельцин Борис Николаевич, Рәсәйҙең тәүге президенты.
- 1930 — Ғиләжев Ғабдулла Ғабдрахман улы, режиссёр, педагог, Рәсәйҙең һәм Башҡортостандың күренекле сәнғәт эшмәкәре.
- 1933 — Фәрит Назар улы Вәхитов, журналист, Башҡортостан Хөкүмәтенең Шәһит Хоҙайбирҙин исемендәге премияһы лауреаты.
- 1942 — Лев Валерьянович Лещенко, эстрада йырсыһы, РСФСР-ҙың халыҡ артисы.
- 1948 — Юнир Салауатов, Башҡортостандың атҡаҙанған артисты.
- 1950 — Айрат Ҡобағошов, композитор, Башҡортостандың атҡаҙанған сәнғәт эшмәкәре.
- 1960 — Фәрзәнә Аҡбулатова, журналист һәм яҙыусы, Шәйехзада Бабич исемендәге дәүләт республика йәштәр премияһы лауреаты, Башҡортостандың атҡаҙанған матбуғат һәм киң мәғлүмәт хеҙмәткәре.


text:
Баш ҡаланың төньяҡ өлөшөндә юлдар ҡәнәғәтләнерлек түгел — Дөйөм Рәсәй халыҡ фронтыФото: автор фотоһы | Видео: автор
Баш ҡаланың төньяҡ өлөшөндә юлдар ҡәнәғәтләнерлек түгел — Дөйөм Рәсәй халыҡ фронты
Баш ҡаланың төньяҡ өлөшөндә юлдар ҡәнәғәтләнерлек түгел — Дөйөм Рәсәй халыҡ фронтыФото: автор фотоһы
ӨФӨ, 2016 йыл, 24 март. /«Башинформ» мәғлүмәт агентлығы, Ксения Калинина/.
23 мартта «Юлдарҙың сифатын балайбыҙ» проекты сиктәрендә Дөйөм Рәсәй халыҡ фронтының төбәк бүлексәһе ағзалары республикала юлдарҙың торошон тикшерҙе. Алдан хәбәр ителгәнсә, «фронтовик»тар битараф булмаған автоһәүәҫкәрҙәрҙе һәм йәйәүлеләрҙе юлдарҙың проблемалы участкалары хаҡында хәбәр итеүҙәрен һораны. 02region@onf.ru электрон почтаһына йөҙгә яҡын мөрәжәғәт килде. Тап шулар буйынса емерек юлдар картаһы төҙөлдө. Дөйөм Рәсәй халыҡ фронтының төбәк штабы, Өфө хакимиәтенең коммуналь хужалыҡ һәм төҙөкләндереү идаралығы, Юлдар һәм яһалма ҡоролмаларҙы төҙөү, ремонтлау идаралығы, киң мәғлүмәт саралары вәкилдәре менән берлектә рейд ойошторолдо.
Рейдта ҡатнашыусылар Совет, Октябрь, Орджоникидзе һәм Калинин райондары юлдары, атап әйткәндә, Бабушкин, Комсомол, Сипайлово, Трамвай, Сельская Богородская, Вологодск, Ҡулса, Невский урамдары буйлап үтте. Тикшереү мәлендә юлдарҙың күпселек өлөшөндә соҡорҙарҙы ямау эштәре бара ине. Маршруттың планы буйынса ҡаланың төрлө урындарында туҡталыштар яһалды, унда район хакимиәте башлыҡтары урынбаҫарҙары «фронтовиктарға» юлдарҙың торошо хаҡында мәғлүмәт бирҙе.
Совет районында Ибраһимов бульварында, Революция, Оло Граждандар, Бабушкин урамдарында юлдар бик насар. Бессонов урамында эштәр тамамлана. Комсомол һәм Киров урамдарында ла эш күләме ҙур.
Калинин районы хакимиәте башлығы урынбаҫары Алик Вәлиев билдәләүенсә, бөгөн районда хәүефһеҙ йөрөү өсөн соҡорҙар ямала, төҙөлөш миҙгелендә капиталь ремонт башлана. Тәүҙә беренсе Май урамы төҙөкләндерелә. Быйыл район һәм ҡала көсө менән Интернациональ урамында эштәр тамамланасаҡ.
«2014 һәм 2015 йылдарҙа ремонт үткәрелгән урамдарҙағы участкаларҙың торошо әлегә яҡшы. Һүҙ Черниковск, Богдан Хмельницкий, Баландин, Трамвай, Вологодск урамдары, шулай уҡ күпер тороҡтары хаҡында бара», — тип өҫтәне башлыҡ урынбаҫары.
Орджоникидзе районы хакимиәте башлығының беренсе урынбаҫары Игорь Трухневич фекеренсә, ҡыштың йылы булыуы, шулай уҡ капиталь ремонт үткәрелмәүе юлдарҙың торошона кире тәьҫир итте.
«Беҙ ҡаланың төньяҡ һәм көньяҡ өлөшөндәге юлдар торошон ҡараныҡ. Күп йәһәттән эштәр башҡарыла. Берҙән-бер һорау — технологияларҙы үтәү, был иһә ҡала хакимиәте заказсыһы вәкиле намыҫында ҡала, — тип билдәләне Дөйөм Рәсәй халыҡ фронты Башҡортостан төбәк штабының «Көндәлек тормош сифаты» эшсе төркөмө етәксеһе Николай Фадеев. — Өфөнөң көньяғында юлдар күпкә яҡшыраҡ. Черниковка, Индустриаль шоссе ҡәнәғәтләнерлек түгел. Июнгә тиклем бөтә эштәр ҙә башҡарыласаҡ, тип вәғәҙә бирҙе чиновниктар. Май айында йәнә рейд ойошторабыҙ һәм ремонт эштәренең нисек башҡарылғанын тикшерәбеҙ».


text:
Фото:
Рөстәм Хәмитов ТӨРКСОЙ ойошмаһының генераль секретары Дюсен Касеинов менән осрашты
Фото:
22 июндә Республика йортонда Башҡортостан Президенты Рөстәм Хәмитов ТӨРКСОЙ халыҡ-ара ойошмаһының генераль секретары Дюсен Касеинов менән эш осрашыуы үткәрҙе. Осрашыуҙа мәҙәни хеҙмәттәшлек мәсьәләләре, атап әйткәндә, Башҡортостанда төрки телле халыҡтар сәнғәте фестивалдәрен үткәреү мөмкинлектәре, шулай уҡ художестволы әҫәрҙәрҙе тәржемә итеү мәсьәләләре тикшерелде, тип хәбәр иттеләр төбәк башлығының матбуғат хеҙмәтенән.
— Мин йәнә бер тапҡыр һеҙгә башҡарған хеҙмәтегеҙ өсөн рәхмәт белдергем килә. Һеҙ бихисап төрки телле халыҡтың мәҙәниәтен һаҡлап ҡалыу һәм үҫтереү кеүек мөһим эш башҡараһығыҙ. Берлектәге эшмәкәрлегебеҙҙе, әлбиттә, дауам итәсәкбеҙ, — тине Рөстәм Хәмитов.
Ул шулай уҡ, быйыл республика бишенсе «Туғанлыҡ» халыҡ-ара төрки телле халыҡтарҙың театр сәнғәте фестивален ҡабул итәсәк, тип хәбәр итте. «Беҙҙең өсөн был оло хөрмәт. Фестиваль тейешле кимәлдә үтһен өсөн барыһын да эшләйәсәкбеҙ», — тип һыҙыҡ өҫтөнә алды Рөстәм Хәмитов.
Осрашыуҙа шулай уҡ тәржемә итеү кеүек мөһим тема ҡуҙғатылды. Дюсен Касеинов фекеренсә, «тәржемә бөгөнгө көндә проблемаларҙың береһе булып тора, был төрки телдәр араһындағы тәржемәгә лә, рус теленә һәм рус теленән беҙҙең телдәргә тәржемәгә лә ҡағыла».
— Тәржемәселәр әҙерләү буйынса киләсәктә программа билдәләйәсәкбеҙ. Нисә белгес булырын белмәйбеҙ, әммә был эште маҡсатлы рәүештә булдырасаҡбыҙ, — тине Рөстәм Хәмитов.
Президент шулай уҡ, «яңы, мөһим форумдар, майҙансыҡтар, фестивалдәр барлыҡҡа килһен», тигән теләген белдерҙе.
— Яңыраҡ беҙ 2014-2015 йылдарҙа Өфөлә төрки телле халыҡтарҙың йыр фестивален үткәреү тураһында һөйләштек. 10-30 түгел, ә йөҙләгән кеше ҡатнашһын өсөн ҙур формат яһау зарур. Хәҙер бындай пландағы эште нисек үтәү тураһында уйлайбыҙ. Беҙгә, әлбиттә, һеҙҙең ярҙам кәрәк буласаҡ, — тип һыҙыҡ өҫтөнә алды республика башлығы. – 2014-2015 йылдарҙа Рәсәй Шанхай хеҙмәттәшлек ойошмаһында рәйеслек итәсәк. Был ойошмала бихисап төрки телле ил ҡатнаша. Һәм беҙҙең барыбыҙға ла унда ҡатнашырға булыр ине. Шанхай хеҙмәттәшлек ойошмаһы етәкселегенә төрки мәҙәниәтен, телен үҫтереү буйынса мәсьәләләрҙе тикшерергә тәҡдим итергә булыр ине. Әлбиттә, унда тәү сиратта иҡтисад, иҡтисади хеҙмәттәшлек мәсьәләләре ҡарала, әммә, иҫләүемсә, мәҙәниәт үҫеше менән дә шөғөлләнгән сектор бар. Беҙгә Шанхай хеҙмәттәшлек ойошмаһы, төрлө Евразия форумдары кеүек мөһим структураларҙы ла файҙаланырға кәрәктер. Был йәһәттән эш етерлек һәм ул ҡыҙыҡлы, шуға күрә үҙебеҙҙең яҡтан был эшмәкәрлекте башҡарасаҡбыҙ, — тип белдерҙе Башҡортостан Президенты.
Шулай уҡ Рөстәм Хәмитов муниципаль кимәлдә лә хеҙмәттәшлек итеүҙе дауам итеү кәрәклеге хаҡында әйтте.


text:
Республикала «Иң яҡшы күп фатирлы йорт» конкурсы старт алды
Башҡортостан Республикаһының Торлаҡ-коммуналь хужалыҡ министрлығы «Иң яҡшы күп фатирлы йорт» конкурсын ойоштора. Ул 2012 йылдың 1 июлендә старт ала һәм 2013 йылдың 30 апреленә тиклем дауам итә. Конкурста ҡатнашыусылар үҙҙәре хаҡында 2012 йылдың 25 декабренә тиклем хәбәр итергә тейеш. Республиканың 100 иң яҡшы күп фатирлы йорто 100000 һум күләмендә аҡсалата премия аласаҡ.
Бәйгелә идара итеүҙең бер ысулы булдырылған (идара итеү компанияһы һайланған, торлаҡ хужалары берләшмәһе булдырылған) күп фатирлы йортта йәшәүселәр ҡатнаша ала.
БР Торлаҡ-коммуналь хужалыҡ министрлығынан хәбәр итеүҙәренсә, йорт менән таныштырыу бурысы йорт советы рәйесенә йәки йорт хужалары берләшмәһе идараһы рәйесенә йөкмәтелә. Йәнә бер талап – күп фатирлы йортта йәшәүсе граждандарҙың торлаҡ-коммуналь хеҙмәттәр өсөн түләү буйынса бурыстары булмаҫҡа тейеш.
БР Торлаҡ-коммуналь хужалыҡ министрлығы, БР Дәүләт торлаҡ инспекцияһы етәкселәренән, республиканың муниципаль берәмек хакимиәте башлыҡтарынан, торлаҡ-коммуналь хужалыҡ хеҙмәткәрҙәре профсоюзы һәм Башҡортостандың «Йорт комитеттары союзы» вәкилдәренән торған конкурс комиссияһы еңеүселәрҙе билдәләйәсәк.
«2012 йыл һөҙөмтәләре буйынса иң яҡшы күп фатирлы йорт» конкурсында ҡатнашыу шарттары менән тулыраҡ БР Торлаҡ-коммуналь хужалыҡ министрлығы сайтының «Халыҡ өсөн мәғлүмәт» бүлегендә танышырға мөмкин.


text:
Республиканың баш теркәүсеһе Бөтә Рәсәй хаҡ ҡуйыу форумының рәхмәтенә лайыҡ булды
ӨФӨ, 2014 йыл, 5 декабрь. /«Башинформ» мәғлүмәт агентлығы, Сергей Захаров/.
Федераль дәүләт теркәүе, кадастр һәм картография хеҙмәтенең Башҡортостан буйынса идаралығы етәксеһе Игорь Шеляков Рәсәй Федерацияһында дәүләт кадастр хаҡы системаһын төҙөүҙә һәм камиллаштырыуҙа, шулай уҡ хаҡ ҡуйыу эшмәкәрлегенең профессиональ нигеҙҙәрен үҫтереүгә әһәмиәтле өлөш индергәне өсөн «Хаҡ ҡуйыу баҙарында яңы уйын ҡағиҙәләре» Бөтә Рәсәй хаҡ ҡуйыу форумының рәхмәтенә лайыҡ булды.
Башҡортостандың баш дәүләт теркәүсеһенә награданы 4 декабрҙә «Башинформ» мәғлүмәт агентлығында тапшырҙылар. Агентлыҡта төбәк Эшҡыуарлыҡ аҙналығы сиктәрендә республиканың Бәләкәй эшҡыуарлыҡты үҫтереү һәм уға ярҙам итеү фонды менән берлектә БР Йәмәғәт палатаһы ойошторған «Бәләкәй һәм урта бизнесҡа һалым һалыу» түңәрәк өҫтәле уҙҙы. Бының хаҡта Федераль дәүләт теркәүе, кадастр һәм картография хеҙмәтенең Башҡортостан буйынса идаралығының матбуғат хеҙмәте хәбәр итә.


text:
Владимир Путин республиканың 11 кешеһенә ярҙам итте
Рәсәй Хөкүмәте рәйесе һәм берҙәм рәсәйлеләр лидеры Владимир Путин Башҡортостандың 11 кешеһенә ярҙам итте. «Берҙәм Рәсәй»ҙең Өфөләге төбәк йәмәғәт ҡабул итеү бүлмәһенә мөрәжәғәт иткән граждандарға уның шәхси имзаһы ҡуйылған ошо сама хат килде. Бөтә мөрәжәғәттәрҙе лә ыңғай хәл итеү тураһында ҡарарҙар ҡабул ителгән.
Йәмәғәт ҡабул итеү бүлмәһе эшләй башлағандан алып, 2008 йылдың 28 авгусынан ағымдағы йылдың 25 майына тиклем унда 5553 мөрәжәғәт килгән. Өфөлә ҡабул итеүҙәрҙән тыш ,Күмертауҙа, Бөрөлә, Туймазыла, Ҡырмыҫҡалы, Шишмә, Кушнаренко райондарында күсмә ҡабул итеүҙәр ойошторолған.
Граждандарҙы Дәүләт Думаһы һәм БР Дәүләт Йыйылышы – Ҡоролтай депутаттары, республика министрлыҡтары һәм ведомстволары етәкселәре ҡабул иткән. Ә ағымдағы йылдың 22 апрелендә ҡабул итеүҙе Башҡортостан Президенты Рөстәм Хәмитов үткәрҙе.


text:
Иван Сухарев: «Президент өсөн Башҡортостанда ғына тауыш бирәләр, башҡа төбәктәрҙә – башлыҡтар һайлайҙар»Фото: Андрей Старостин
Иван Сухарев: «Президент өсөн Башҡортостанда ғына тауыш бирәләр, башҡа төбәктәрҙә – башлыҡтар һайлайҙар»
Иван Сухарев: «Президент өсөн Башҡортостанда ғына тауыш бирәләр, башҡа төбәктәрҙә – башлыҡтар һайлайҙар»Фото: Андрей Старостин
ӨФӨ, 2014 йыл, 14 сентябрь. /«Башинформ» мәғлүмәт агентлығы, Екатерина Соколова/.
Иван Сухарев Башҡортостан Президентын һайлауҙа ҡатнашыуҙы ҙур хөрмәт тип иҫәпләй.
— Тик Башҡортостанда ғына Президент өсөн тауыш бирәләр, ә башҡа төбәктәрҙә башлыҡтар һайлайҙар, — тип билдәләне кандидат. — Ғөмүмән алғанда, һайлауҙар минең өсөн һәр ваҡыт байрам. Бына бөгөн дә кәйефем минең бик яҡшы.
Сухаревтар ғаиләһе 14 сентябрҙә алты йәшлек ҡыҙҙары Анастасия менән күмәкләп 156-сы һайлау участкаһына килде. Тик кандидаттың тормош иптәше Светлана ғына тауыш бирә алды. Иван Сухарев үҙе икенсе төбәктә теркәлгән.


text:
Төбәктә радиоэлектроника кластеры булдырыла
Республиканың Сәнәғәт һәм инновацион сәйәсәт министрлығында Башҡортостанда радиоэлектроника кластерын булдырыу һәм үҫтереү буйынса хеҙмәттәшлек итеү тураһында килешеүгә ҡул ҡуйылды.
Радиоэлектроника кластерында ҡатнашыусылар — «Өфө приборҙар эшләү производство берекмәһе», «Өфө агрегат производство берекмәһе» акционерҙар йәмғиәттәре, «Молния» Өфө фәнни-производство предприятиеһы, «Солитон» фәнни-тикшеренеү институты, Өфө «Промсвязь» заводы, «Полигон» фәнни-производство предприятиеһы, «БЭТО», «Прогресс» Башҡортостан производство берекмәһе, «Магнетрон» Өфө микроэлектроника заводы, «ЧИП» яуаплылығы сикләнгән йәмғиәте, БР Сауҙа-сәнәғәт палатаһы, Өфө дәүләт авиация техник университеты, «Башҡортостан» технопаркы.
БР Сәнәғәт һәм инновацион сәйәсәт министрлығынан хәбәр итеүҙәренсә, кластер «Башҡортостан Респубикаһында урынлашҡан һәм телекоммуникация ҡорамалдары, элемтә аппаратураһы, радиоэлектроника ҡорамалдары, микроэлектрон компоненттар етештергән предприятиеларҙы берләштереү» маҡсатында булдырыла.


text:
Фото:
«Объективта Италия» Башҡортостан-Италия эшлекле даирәләр форумы
Фото:
Өфөлә «Объективта Италия» Башҡортостан-Италия эшлекле даирәләр форумы үтте.
Башҡортостанда Италия менән хеҙмәттәшлеккә ҙур әһәмиәт бирелә. Республикала төрлө өлкәләрҙә берлектәге ҙур проекттар уңышлы тормошҡа ашырыла: нефтехимия, ағас эшкәртеү, аҙыҡ-түлек сәнәғәте, төҙөлөш индустрияһы, ауыл хужалығы, сауҙа. Былтырғы йомғаҡтар буйынса Италия төбәгебеҙҙең төп дәүләт-партнерҙары араһында етенсе урында торҙо.
Был көндө Өфөлә мөһим ваҡиға булды: Италия-Рәсәй сауҙа палатаһының Башҡортостан вәкиллеге асылды. Был илебеҙҙә палатаның икенсе төбәк вәкиллеге. Беренсеһе – Мәскәүҙә.
Башҡортостан яғынан Башҡортостан-Италия форумын асыуҙа БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов, БР Президенты ҡарамағындағы Дәүләт советнигы Сергей Лаврентьев, республиканың иҡтисади үҫеш министры Евгений Евтушенко, Сауҙа-сәнәғәт палатаһы етәкселеге, эшҡыуарлыҡ берләшмәһе вәкилдәре, ҡыҙыҡһынған компаниялар етәкселәре ҡатнашты.
Италия делегацияһын Италия-Рәсәй сауҙа палатаһы президенты, «Италия-Рәсәй мөнәсәбәттәрен үҫтереү үҙәге» фонды президенты Розарио Алессандрелло етәкләй. Уның менән бергә форумға күптән инде Рәсәйҙә уңышлы эшләгән итальян фирмалары вәкилдәре килгән. Форумда улар үҙ компаниялары менән бер аҙ таныштырып үтте.
Италия-Рәсәй сауҙа палатаһы президенты палатаның Башҡортостан вәкиллеге етәксеһе Руслан Кинйәкәевҡа палата сертификатын – вәкиллекте асыуҙың рәсми билдәһен тапшырҙы.
Эшлекле форумда Башҡортостан менән Италия араһындағы мөнәсәбәттәрҙе нығытыуға булышлыҡ иткән йәмәғәтселек һәм бизнес вәкилдәрен наградлау үткәрелде.


text:
БР Иҡтисади үҫеш министрлығы «Асыҡ хөкүмәт» системаһы буйынса йәмәғәт тыңлауҙары иғлан итә
Башҡортостандың Иҡтисади үҫеш министрлығы коррупцияға ҡаршы тороу мәсьәләһе буйынса Рәсәйҙә «Асыҡ хөкүмәт» системаһын булдырыу өсөн тәҡдимдәр әҙерләү буйынса йәмәғәт тыңлауҙары иғлан итә.
Айырым функцияларҙы һаҡлап ҡалыу, бөтөрөү йәки дәүләт ҡарамағында булмаған ойошмаларға башҡарыуға тапшырыу өлөшөндә республиканың башҡарма власть органдары функцияларын ҡулайлаштырыу – уның төп темаһы.
Тәҡдимдәрҙе yulchurina.g@bashkortostan.ru электрон почтаһына ебәрергә кәрәк. Хаттың темаһында «Йәмәғәт тыңлауҙары» тип билдәләү мөһим. Тәҡдимдәр 2012 йылдың 20 июленә тиклем ҡабул ителә.
Тулыраҡ мәғлүмәтте БР Иҡтисади үҫеш министрлығының сайтынан алырға мөмкин.


text:
Айыу һымаҡтар
Айыу һымаҡтар (лат. Ursus) — ауыр кәүҙәле, йыуан ҡыҫҡа аяҡлы имеҙеүсе йыртҡыс йәнлек ғаиләһе. Башҡа хайуандарҙан мыҡты кәүҙәһе менән айырыла. Айыуҙар бөтә нәмәне ашаусы йәнлек. Ағасҡа яҡшы үрмәләүсе, йөҙөүсе, йүгереүсе, артҡы аяғында баҫып бер аҙ атлай белеүсе хауан. Ҡойроғо ҡыҫҡа, тәне ҡуйы оҙон йөн менән ҡапланған, ишетеү һәм еҫ һиҙеү һәләте ныҡ үҫешкән. Һүнарға кистән, йә иһә таң алдынан сыға. Ғәҙәттә кешенән ҡурҡа, шулай ҙа кеше өсөн хәүефле булыуы мөмкин. Ҡорт сығыуына иғтибар итмәй.
Айыу һоро төҫтә була. Төньяҡта йәшәүсе айыуҙар — aҡ төҫтә.


text:
Өфөлә инвалидтар өсөн тәүге автомәктәп асылды
Башҡортостан Республикаһының уҡыу-курс комбинатында һаулыҡ мөмкинлектәре сикләнгән кешеләрҙе машина йөрөтөргә өйрәтәсәктәр. Курстарға яҙылыу 1 апрелдән башланды.
Был маҡсаттарға «Рено Логан» автомобиле ҡулайлаштырылған. Машина махсус ҡулайламалар менән йыһазландырылған.
Башҡортостан Республикаһының уҡыу-курс комбинаты директоры Владимир Петров һүҙҙәренсә, башҡа төрлө айырмалар һәм ташламалар юҡ: шул уҡ ҡағиҙәләр, шул уҡ билеттар, теория, практика. Дәрестәр кәм тигәндә ике ай дауам итәсәк. Автомобиль йөрөтөүгә медицина персоналынан рөхсәт ҡағыҙы алған барлыҡ теләүселәр уҡытыласаҡ.
— Курсанттарҙы беҙҙең инструкторҙар барып аласаҡ, был хеҙмәт бушлай күрһәтелә, — тип аңлатты Владимир Петров. – Курстарға (347) 228-56-36 телефоны буйынса яҙылырға мөмкин. Учреждение адресы: Өфө ҡалаһы, Владивосток урамы, 5.


text:
Өфөлә Вәхит Хызыровтың юбилей кисәһе була
ӨФӨ, 2015 йыл, 30 ноябрь. /«Башинформ» мәғлүмәт агентлығы, Ләйлә Аралбаева/.
Бөгөн, 30 ноябрҙә, «Башҡортостан» дәүләт концерт залында Башҡортостандың халыҡ артисы Вәхит Хызыровтың юбилей кисәһе уҙғарыла. Программала Флүрә Килдейәрова, Индира Әсәҙуллина, юбилярҙың уҡыусылары Руслан Сәйфетдинов, Вадим Зәкиев, Искәндәр Ғәзизов, Рөстәм Шаһыбалов, «Метелица» ансамбле (художество етәксеһе Владимир Суханов), Дәүләт академия хор капеллаһы (художество етәксеһе һәм баш дирижеры Алһыу Хәбибуллина) һәм Башҡортостандың Милли симфоник оркестры (художество етәксеһе һәм баш дирижеры Раушан Яҡупов) ҡатнаша.
20 йылдан ашыу Вәхит Хызыровтың ижади тормошо Башҡорт дәүләт филармонияһы менән бәйле. Йырсының репертуары жанр яғынан үтә бай. Унда классиканан алып заманса эстрада йырҙары бар.
Вәхит Хызыров бик күп фестивалдәрҙә, мәҙәниәт көндәрендә ҡатнашҡан, Рәсәй төбәктәренә һәм сит илдәргә гастролгә сыҡҡан. Күп йылдар йыр бәйгеләрендә жюри ағзаһы, Өфө сәнғәт училищеһында белем бирә. «Ул үҙенсәлекле уҡытыусы, уның һәр уҡыусыһы — «берәмләп һатыла торған тауар», — тип билдәләнеләр Башҡорт дәүләт филармонияһының матбуғат хеҙмәтендә.
Кисә барышында артистың «Улым» тип аталған китабының исем туйын уҙғарыу ҡаралған. Әле йыйынтыҡ баҫмаға әҙерләнә.


text:
Тирбәлеү
Тирбәлеү — тигеҙләнеш нөктә янында системаның хәле ҡабатлап үҙгәреү процессы. Мәҫәлән, физик маятниғы тирбәлеү ваҡытта уның ситкә китеүе вертикаль хәле янында ҡабатлап үҙгәрә.
Ҡоролмалар теорияһында тирбәлеү бүленә:
- ирекһеҙ — динамик йөкләнеш менән бергә баралар
- ирекле — динамик йөкләнештән һуң барһандар
Йөкмәткеһе
- 1 Классификация
- 2 Баҫылмаған ирекле тирбәләүҙәр (урыҫ. незатухающие свободные колебания)
- 3 Баҫылған ирекле тирбәләүҙәр (урыҫ. затухающие свободные колебания)
- 4 Баҫылмаған ирекһеҙ тирбәлеүҙәр (урыҫ. незатухающие вынужденные колебания)
- 5 Баҫылған ирекһеҙ тирбәлеүҙәр (урыҫ. затухающие вынужденные колебания)
- 6 Шулай уҡ ҡарағыҙ
Классификация[үҙгәртергә | вики-тексты үҙгәртергә]
Физик яҡтан[үҙгәртергә | вики-тексты үҙгәртергә]
- Механка (тауыш, вибрация)
- Электромагнит (шәм, радиотулҡындар, йылылыҡ процесстар (тулҡындар))
- Ҡушма — юғары әйтелғәндәрҙән комбинациялар
Мөхит менән бәйләнеш яҡтан[үҙгәртергә | вики-тексты үҙгәртергә]
- Ирекһеҙ тирбәлеүҙәр — тышҡы периодик йөкләнеш менән булдырылған тирбәлеүҙәр. Миҫал: ҡул күтәреү һәм төшөрөү. Ирекһеҙ тирбәлеүҙәр ваҡытта резонанс тыуы мөмкин: ирекһеҙ тирбәлеүҙәрҙен амплитудаһы киҫкен үҫеү, осцилляторҙын үҙ частотаһы һәм тышҡы йөкләнеш частотаһы уратҡлашыу ваҡытта.
- Ирекле — динамик йөкләнештән һуң барһандар. Ысынбарлыҡта, улар гел
баҫылған булалар.
- Автотирбәлеүҙәр — тирбәлеүҙәр системала потенциаль энергиянан булдырыла. Миҫал: механик сәғәт.
- Параметр тирбәлеүҙәр
- Көтөлмәгән тирбәлеүҙәр — тирбәлеүҙәр булдырыу көтөлмәгән процесстан килә.
Баҫылмаған ирекле тирбәләүҙәр (урыҫ. незатухающие свободные колебания)[үҙгәртергә | вики-тексты үҙгәртергә]
Баҫылған ирекле тирбәләүҙәр (урыҫ. затухающие свободные колебания)[үҙгәртергә | вики-тексты үҙгәртергә]
Баҫылмаған ирекһеҙ тирбәлеүҙәр (урыҫ. незатухающие вынужденные колебания)[үҙгәртергә | вики-тексты үҙгәртергә]
Баҫылған ирекһеҙ тирбәлеүҙәр (урыҫ. затухающие вынужденные колебания)[үҙгәртергә | вики-тексты үҙгәртергә]
Шулай уҡ ҡарағыҙ[үҙгәртергә | вики-тексты үҙгәртергә]
- Тулҡын
- Гармония тирбәлеүҙәр
- Молекуляр тирбәлеүҙәр
- Гармония осцилляторы
- Вибрация
- Виброизоляция
- Азатлыҡ дәрәжәһе


text:
Төбәктәге һәр унынсы уҡытыусы – пенсионер
— Әгәр 2001 йылда һәр 19-сы уҡытыусы пенсия йәшендә булһа, 2011 йылда инде – һәр унынсыһы, — тине, БР Мәғариф министрлығы коллегияһының киңәйтелгән ултырышында сығыш яһап, БР Хөкүмәте Премьер-министры урынбаҫары, мәғариф министры вазифаһын башҡарыусы Зөһрә Рәхмәтуллина.
Ул педагогтар алдында торған төп проблема тип уларҙы торлаҡ менән тәьмин итеүҙе атаны. Мәҫәлән, быйыл эшкә ҡабул ителгән уҡытыусыларҙың дөйөм иҫәбенән 62,8 процентының үҙ торлағы юҡ.
Вице-премьер иҫәпләүенсә, был көнүҙәк мәсьәләне хәл итеү өсөн һәр районда һәм ҡалала мәғариф өлкәһендә кадрҙар потенциалын артабан үҫтереү һәм педагогтарҙың социаль-иҡтисади хеҙмәт шарттарын яҡшыртыу буйынса саралар комплексын күҙ уңында тотоусы «Педагогик кадрҙар» маҡсатлы программаһын ҡабул итергә кәрәк.


text:
Рөстәм Хәмитов Благовар районында булдыФото: Рәмил Килмәмәтов
Рөстәм Хәмитов Благовар районында булды
Рөстәм Хәмитов Благовар районында булдыФото: Рәмил Килмәмәтов
19 августа Башҡортостан Президенты Рөстәм Хәмитов республиканың Благовар районында «Дмитриевка» сусҡасылыҡ комплексын төҙөү буйынса инвестиция проектының презентацияһында булды, тип хәбәр иттеләр төбәк башлығының матбуғат хеҙмәтенән.
Башҡортостанда йылына 70 мең тонна сусҡа ите етештереү һәм эшкәртеү буйынса биш заманса сусҡасылыҡ комплексы төҙөү буйынса инвестиция проектын «Таврос» идара компанияһы» яуаплылығы сикләнгән йәмғиәте тормошҡа ашыра. Бынан тыш, проект йылына 230 мең тонна продукция етештерәсәк ҡатнаш аҙыҡ цехын, 90 мең тонна иген һалырлыҡ элеваторҙы үҙ эсенә ала. Шулай уҡ йылына 1 миллион баш мал һуйыу һәм ит эшкәртеү буйынса комплекс төҙөү планлаштырыла. Объекттарҙы файҙаланыуға тапшырыу срогы – 2015 йыл. Проекттарҙы тормошҡа ашырыу меңдән ашыу эш урыны булдырырға мөмкинлек бирәсәк. Проекттың дөйөм хаҡы – 12,5 миллиард һум. Әлеге ваҡытта 3,4 миллиард һум аҡса һалынған. Хөкүмәт комиссияһы ҡарары буйынса, проектка дәүләт ярҙамы күләме 2,6 миллиард һум тәшкил итәсәк. БР Хөкүмәтендә субсидия биреү тәртибе тураһында ҡарар әҙерләнә.
Бөгөнгө көндә сусҡасылыҡ комплексының беренсе сираты сафҡа индерелгән. Рөстәм Хәмитов предприятие хеҙмәткәрҙәре менән аралашты – бында 156 кеше эшләй, — һәм сусҡа аҫрау технологиялары менән танышты.
«Республика комплекс төҙөүҙә ярайһы уҡ ҙур ярҙам күрһәтә. Бындай ярҙам артабан да күрһәтеләсәк», – тине Башҡортостан Президенты.
Район үҙәге Языков ауылында Рөстәм Хәмитов Благовар районы халҡы менән аралашты. Осрашыу барышында республика башлығы, райондың күтәрелеш алдында тороуына ышанам, тип билдәләне. «Район ҙур мөмкинлектәргә эйә. Бында ҙур, ҡеүәтле хужалыҡтар бар. Өфөнөң эргәлә булыуы агросәнәғәт өлкәһенең үҫешенә ҙур йоғонто яһай. Благовар районы уңышлы үҫешәсәк, тип ышанам», тине республика етәксеһе. Рөстәм Хәмитовтың был осрашыуҙағы сығышының стенограммаһы төбәк башлығының рәсми сайтында урынлаштырылған.


text:
Андрей Шишкин «Башнефть» президенты итеп тәғәйенләнде Фото: Коммерсант
Андрей Шишкин «Башнефть» президенты итеп тәғәйенләнде
Андрей Шишкин «Башнефть» президенты итеп тәғәйенләнде Фото: Коммерсант
ӨФӨ, 2016 йыл, 13 октябрь. /«Башинформ» мәғлүмәт агентлығы, Ольга Мортазина/.
«Башнефт»тең директорҙар советы быға тиклем «Роснефт»тең вице-президенты вазифаһын биләгән Андрей Шишкинды компанияның президенты итеп тәғәйенләне. Был хаҡта «Коммерсант» хәбәр итә. Яңы етәксе менән контракт биш йылға төҙөлдө.
Компанияның элекке етәксеһе Александр Корсик һәм идара ағзаларының вәкәләттәре ваҡытынан алда туҡтатылды.
«Башнефть» компанияһының идара составына «Роснефт»тең ете топ-менеджеры: Андрей Шишкин, Наталия Минчева, Андрей Судаков, Андрей Лазеев, Денис Нырков, Ростислав Латыш һәм Сергей Лобачёв инде. Акционерҙар компанияның яңы директорҙар советы составы тураһында мәсьәләне 16 декабрҙә ҡарай.
12 октябрҙә «Роснефть» «Башнефть» компанияһының контроль пакетын һатып алды һәм менеджментты алмаштырҙы.


text:
Башҡортостанда инвесторҙар өсөн ҡыҙыу телефон линияһы булдырылды
Волга буйы федераль округы субъекттары араһында Башҡортостан инвестициялар күләме буйынса Татарстан һәм Түбәнге Новгород өлкәһенән ҡала өсөнсө урында килә. Ә йән башына иҫәптә инвестициялар күләме буйына республика етенсе урын биләй (19962 һум). БР Иҡтисади үҫеш министрлығы баһалауы буйына, быйыл төп капиталға инвестициялар күләме 230 миллиард һумдан ашыу тәшкил итергә тейеш.
— Бының өсөн күләмдәрҙе арттырыу мөһим, — тине 10 октябрҙә Инвестицион мөхитте яҡшыртыу буйынса йәмәғәт советы ултырышында република Президенты Рөстәм Хәмитов. – Сит ил инвесторҙары менән эштәр насарыраҡ. Бында донъяүи иҡтисади көрсөк төп сәбәп булып тора. Әммә беҙҙең яҡтан да етешһеҙлектәр бар. Атап әйткәндә, был республика позицияһын тейешле кимәлдә билдәләмәүгә бәйле. Иҡтисади үҫеш министрлығы һәм Сауҙа-сәнәғәт палатаһына был мәсьәләне тикшерергә тәҡдим итәм.
Төбәк башлығы билдәләүенсә, республикала инвесторҙарға ташламалар булдырыу буйынса эштәр әүҙем алып барыла. Әммә урындағы инвесторҙар менән власть тейешле кимәлдә эш итмәй.
— Рөхсәт ҡағыҙҙарын биреү, ер бүлеү мәсьәләләрендә бюрократик ҡаршылыҡтар бихисап, проекттарҙың мөмкинлектәрен баһалау йәһәтенән дә аналитика етешмәй, — тине Президент. – Муниципалитет һәм ҡала башлыҡтарына ярҙамсылар, ысын мәғәнәһендә профессионалдар кәрәк. Хәҙер был эште инвестициялар буйынса махсус вәкилдәр алып барасаҡ.
Инвесторҙар менән эште көсәйтеү буйынса бер сара булараҡ ҡыҙыу телефон линияһы булдырылды, уның аша белгестәргә инвестицион проекттар буйынса тәҡдимдәрҙе еткерергә була. Бынан һуң Рөстәм Хәмитов потенциаль инвесторҙар менән шәхсән үҙе аралашасаҡ. Ҡыҙыу линия телефоны: +73472505707.
— Инвесторҙарҙан телефон аша алынған барлыҡ мәғлүмәт миңә хәбәр ителәсәк һәм кәрәк тип тапҡан осраҡта инвесторҙар менән шәхсән үҙем һөйләшәсәкмен, — тине Президент.
Бәләкәй бизнесты үҫтереүҙә кәртәләр булдырған чиновниктарҙы республика башлығы тәнҡиткә алды. Шулай уҡ рейдерлыҡ һәм төбәктең финанс секторы булмауы ҙур проблемалар тыуҙыра.
— Беҙҙә иҡтисадтың финанс секторы үҫешмәгән тиерлек, — тип һыҙыҡ өҫтөнә алды Рөстәм Хәмитов. – Шулай уҡ беҙгә республиканы үҫтереү өсөн етди ресурстар йәлеп итеү зарур. Өфөнө төҙөкләндереү өсөн күп эштәр башҡарырға кәрәк. «Өфө» халыҡ-ара аэропортын, тимер юл вокзалын реконструкцияларға планлаштырабыҙ, яр буйы урамдарын төҙөргә, ҡаланың көньяғын төҙөкләндерергә теләйбеҙ.
Был проекттар тураһында тулыраҡ мәғлүмәт менән кәңәшмәлә ҡатнашыусыларҙы ҡала хакимиәте башлығы Ирек Ялалов таныштырҙы.


text:
Белорет районында янғындан бер гектарҙан ашыу урман зыян күрҙе
Белорет районында беренсе урман янғыны сыҡты. Башҡортостан Урман хужалығы министрлығының матбуғат хеҙмәтенән хәбәр итеүҙәренсә, бында янғындан урман менән ҡапланған 1,4 гектар майҙан зыян күрҙе. Түбәндә булған янғынды һүндереүҙә 12 кеше һәм ике берәмек техника йәлеп итеп шул уҡ көндө һүндереп булды. Янғын сәбәптәре әле асыҡлана.
Был республикала дүртенсе урман янғыны. Бөтә урман янғындарының дөйөм майҙаны 9,94 гектар тәшкил итте. Ә ошо янғындың уртаса майҙаны 2,5 гектарға тиң.
Иҫегеҙгә төшөрәбеҙ, тәүге урман янғыны Балаҡатай районында 3 апрелдә, башҡа икәүһе 21 һәм 23 апрелдә Дәүләкән һәм Ғафури райондарында ауыл хужалығы үрте һәм халыҡтың ут менән һаҡһыҙ ҡулланыуы арҡаһында сыға.
Әлеге ваҡытта урман фонды биләмәһендә янғындар юҡ, тип билдәләнеләр Урман хужалығы министрлығының диспетчер хеҙмәтендә.
Урманда йәки уның эргә-тирәһендә янғын күреп ҡалған осраҡта урман һағының 8-800-100-94-00 берҙәм бушлай телефонына шылтыратырға кәрәк. БР Урман хужалығы министрлығының диспетчер хеҙмәте тәүлек әйләнәһенә эшләй.


text:
Фото:
Мортаза Рәхимов «Оборонпром» башлығы менән осрашты
Фото:
20 апрелдә Республика Йортонда Башҡортостан Президенты Мортаза Рәхимов «Оборонпром» Берләшкән сәнәғәт корпорацияһы» асыҡ акционерҙар йәмғиәтенең генераль директоры Андрей Реус менән эш осрашыуы үткәрҙе. Өфөгә Андрей Реус 2020 йылға тиклем осорға Рәсәй вертолеттар эшләүҙе үҫтереү стратегияһын тормошҡа ашырыу буйынса кәңәшмәлә ҡатнашыу өсөн килгән.
Осрашыу ваҡытында республика менән «Оборонпром» корпорацияһының вертолеттар эшләүҙе үҫтереү программаһын тормошҡа ашырыу йүнәлешендә берлектәге эше буйынса тәҡдимдәр тикшерелде.
Башҡортостан менән «Оборонпром» Берләштерелгән сәнәғәт корпорацияһы» авиатөҙөлөш предприятиеларын үҫтереү буйынса хеҙмәттәшлек өлкәһендә ыңғай тәжрибәгә эйә, тип билдәләнде. Мортаза Рәхимов Рәсәй вертолеттар эшләү сәнәғәте продукцияһының конкуренцияға һәләтлелеген күтәреүгә йүнәлтелгән проекттарҙы ҡарарға әҙер булыуын белдерҙе. Башҡортостан Президенты республикала «ӨМЭПБ» һәм «Күмертау авиация производство предприятиеһы» кеүек авиация сәнәғәте предприятиеларының эшмәкәрлегенә айырыуса ҙур әһәмиәт бирелеүен билдәләне.
Шулай уҡ «ӨМЭПБ» асыҡ акционерҙар йәмғиәте базаһында вертолет двигателдәре етештереүҙе ойоштороу менән бәйле мәсьәләләр ҡаралды.
Эш осрашыуында Башҡортостан Республикаһы Хөкүмәте Премьер-министры Раил Сарбаев, Рәсәй Федерацияһының оборона министры урынбаҫары Владимир Поповкин ҡатнашты.


text:
УТМК предприятиеларында республика продукцияларын файҙаланыуҙы киңәйтеү буйынса «юл картаһына» ҡул ҡуйылдыФото: Андрей Старостин
УТМК предприятиеларында республика продукцияларын файҙаланыуҙы киңәйтеү буйынса «юл картаһына» ҡул ҡуйылды
УТМК предприятиеларында республика продукцияларын файҙаланыуҙы киңәйтеү буйынса «юл картаһына» ҡул ҡуйылдыФото: Андрей Старостин
ӨФӨ, 2015 йыл, 16 июнь. /«Башинформ» мәғлүмәт агентлығы, Илья Спиридонов/.
15 июндә Республика йортонда Башҡортостан Башлығы Рөстәм Хәмитов «Урал тау-металлургия компанияһы» (УТМК) холдингының генераль директоры Андрей Козицин менән осрашты. Яҡтар Башҡортостандың Урал тау-металлургия компанияһы төркөмөнә ингән тау тоҡомдарын эшкәртеү предприятиеларының киләсәккә эш планын тикшерҙе.
– Компанияғыҙҙың Башҡортостан биләмәһендәге эшмәкәрлеген ыңғай баһалайбыҙ. Алдағы килешеүҙәр менән күҙ уңында тотолған барлыҡ проекттар ҙа ғәмәлгә ашырыла. Етештереүҙе үҫтереүгә бик күп инвестиция һалаһығыҙ: яңы шахталар, предприятиелар, эш урындары. Шуның менән бергә беҙҙең үҙ-ара килешеп эш итеүҙең социаль яғын да онотмайһығыҙ. Әгәр ҙә беҙ бөтә компаниялар менән дә шулай эшләһәк, проблемалр күпкә аҙыраҡ булыр ине, – тине Рөстәм Хәмитов. – Беҙ бер-беребеҙҙе аңлайбыҙ, ярҙам итәбеҙ. Һеҙ етештереүҙе үҫтерәһегеҙ, беҙҙең бюджет, бюджеттан тыш фондтар яңы һалымдар, керемдәр менән тулылана. Был беҙгә бик кәрәк.
Осрашыу барышында Урал тау-металлургия компанияһы предприятиеларында республика ойошмаларының юғары технологиялы, шул иҫәптән импортты алмаштырыусы продукцияларын файҙаланыуҙы киңәйтеү буйынса «юл картаһына» ҡул ҡуйылды. Документ Башҡортостан ойошмаларының холдинг предприятиелары өсөн продукция һәм хеҙмәттәр һатып алыу тәртибендә ҡатнашыуҙың һөҙөмтәлелеген һәм асыҡлығын арттырыуҙы күҙ уңында тота. Был эш илебеҙҙәге етештереүселәрҙе импортты алмаштырыу һәм яңы юғары технологиялы ҡорамал эшләүҙе үҙләштереү программаһына йәлеп итеү сиктәрендә уҙғарыла.
Урал тау-металлургия компанияһы – Рәсәйҙә күләме буйынса икенсе баҡыр етештереүсе. 1999 йылдың октябрендә булдырылған. Урал тау-металлургия компанияһы составына 50-гә яҡын төрлө тармаҡлы предприятие инә. Холдингтың мөһим активтары тау сығарыу тармағына, төҫлө металлургияға һәм машиналар эшләүгә йүнәлтелгән. Һатыуҙың нигеҙен баҡыр продукцияһы тәьмин итә. Компания цинк, ҡурғаш, ҡиммәтле металдар менән дә шөғөлләнә.
Башҡортостанда Урал тау-металлургия компанияһы төркөмөнә ингән дүрт ҙур предприятие: «Учалы тау-байыҡтырыу комбинаты», «Сибай тау-байыҡтырыу комбинаты» асыҡ акционер йәмғиәттәре, «Башҡорт баҡыры» яуаплылығы сикләнгән йәмғиәте, «Бүребай тау-байыҡтырыу комбинаты» ябыҡ акционерҙар йәмғиәте эшләй.


text:
РФ Энергетика министрлығы Өфөнө 2028 йылға тиклем йылылыҡ менән тәьмин итеү схемаһын раҫланы
ӨФӨ, 2014 йыл, 21 ноябрь. /«Башинформ» мәғлүмәт агентлығы, Розалия Вәлиева/.
РФ Энергетика министрлығы Өфөнө йылылыҡ менән тәьмин итеү схемаһын раҫланы, тип хәбәр итә ҡала хакимиәтенең матбуғат хеҙмәте.
Схемала йылылыҡ системаһының һөҙөмтәле һәм хәүефһеҙ эшләүен, энергияны һаҡсыл тотоноу һәм энергия һөҙөмтәлелеген арттырыу өлкәһендә хоҡуҡи көйләүҙе иҫәпкә алып уның үҫешен нигеҙләү буйынса проект алды материалдары бар.
Йылылыҡ менән тәьмин итеү схемаһы 2028 йылға тиклемге перспективаны иҫәпкә алып, Өфөнөң территориаль планлаштырыу документтары нигеҙендә әҙерләнә. Документ алдағы 15 йылға ҡаланың йылылыҡ тәьминәтен, йылылыҡ селтәрен һәм сығанаҡтарын үҫтереү стратегияһын, хаҡ сәйәсәтен һәм йылылыҡ энергияһына тарифтарҙы раҫлау процесын билдәләй.
Ҡаланың раҫланған йылылыҡ тәьминәте схемаһы 15 көн дауамында тулы күләмдә Өфө хакимиәтенең рәсми сайтында урынлаштырыласаҡ.


text:
30 апрелдә сит ил эшсе көстәренә заявкалар ҡабул итеү тамамлана
2012 йылдың 30 апрелендә Башҡортостанда 2013 йылда сит ил хеҙмәткәрҙәрен йәлеп итергә ниәтләгән эш биреүселәрҙән, эшкә (хеҙмәткә) заказ биреүселәрҙән, шул иҫәптән шәхси эшҡыуар булараҡ теркәлгән сит ил граждандарынан заявкалар ҡабул итеү тамамлана.
Хәтерегеҙгә төшөрәйек, Рәсәйҙең эшсе көстәр баҙарын яҡлау өсөн закон нигеҙендә сит ил эшсе көстәрен йәлеп итеүгә квоталар сифатында сикләүҙәр индерелгән.
Вәкәләтле органда – Башҡортостандың Халыҡты эш менән тәьмин итеү дәүләт хеҙмәтендә хәбәр итеүҙәренсә, «Миграция квоталары» автоматлаштырылған мәғлүмәт комплексы системаһында сит ил эшсе көстәренә ихтыяж тураһында 2012 йылдың 30 апреленән һуң бирелгән заявкалар артабан ҡарауға үткәрелмәйәсәк.
Сит ил эшсе көстәрен йәлеп итеү һәм файҙаланыу буйынса ентекле консультацияны теркәлеү урыны буйынса мәшғүллек үҙәктәрендә йәки Идаралыҡтың мәшғүллек программалары, хеҙмәт баҙары һәм йыйылма-аналитик эштәр бүлегендә алырға мөмкин (450059, Өфө, Б. Гражданская урамы, 24, 4-се ҡат, 5-се кабинет. Телефон: (347) 282–46–33).


text:
Рөстәм Хәмитов Рус география йәмғиәтенең Төбәктәр советы ултырышында сығыш яһаны Фото: Олег Яровиков
Рөстәм Хәмитов Рус география йәмғиәтенең Төбәктәр советы ултырышында сығыш яһаны
Рөстәм Хәмитов Рус география йәмғиәтенең Төбәктәр советы ултырышында сығыш яһаны Фото: Олег Яровиков
ӨФӨ, 2016 йыл, 8 июнь. /«Башинформ» мәғлүмәт агентлығы, Александр Смирнов/.
7 июндә Республика йортонда Башҡортостан Башлығы Рөстәм Хәмитов Рус география йәмғиәте Төбәктәр советының күсмә ултырышында сығыш яһаны. Унда Рус география йәмғиәтенең беренсе вице-президенты Артур Чилингаров ҡатнашты.
– Беҙ Рус география йәмғиәте менән әүҙем хеҙмәттәшлек итәбеҙ. Был эш ҡағыҙҙа ғына ҡалмаһын өсөн тырышабыҙ, – тине республика етәксеһе. – Барлыҡ муниципалитеттарҙа һәм ҡала округтарында йәмғиәттең урындағы бүлексәләре булдырылған. Ошо йәһәттән беҙ илдә тәүгеләрҙең береһелер, моғайын. Беҙҙең муниципалитеттар һәм ҡала округтары ошондай бүлексәләр булдырыу идеяһын күтәреп алды, һәм бөгөн улар күбәйә. Әле Башҡортостанда Рус география йәмғиәте яҡлылар бик күп.
Башҡортостан Башлығы Рус география йәмғиәте төбәк бүлексәһенең эшмәкәрлеген ыңғай баһаланы.
– Йыл ярым элек беҙ Рус география йәмғиәте төбәк бүлексәһе йәһәтенән форматты үҙгәрттек, яңы рәйес итеп Камил Йыһаншинды һайланыҡ. Ул – билдәле сәйәхәтсе, яҙыусы. Бөгөн беҙ бөтөнләй башҡаса эшләй башланыҡ, тип әйтә алабыҙ. Ҡыҙыҡлы сәйәхәттәр, проекттар, тәҡдимдәр, – тип билдәләне Рөстәм Хәмитов. – Әле юлдың башы ғына, сөнки был кәрәкле, файҙалы эш. Ул йәш быуынды тәрбиәләү, илдә илһөйәрлекте үҫтереү, республикала сәйәхәт итеү өсөн яңы ҡыҙыҡлы урындар асыу менән бәйле.
– Һеҙҙең бүлексә ошоға миҫал булып тора. Рус география йәмғиәте был бүлексәгә бар яҡлап ярҙам күрһәтә, – тине Артур Чилингаров. – Республика Башлығы менән тура бәйләнеш булыуына бик шатбыҙ. Йәштәр үҙҙәренең илен белергә тейеш. Илде белеү өсөн профессионалдар, ирекмәндәр бар. Улар донъяла булмаған ҡыҙыҡлы урындарҙы күрһәтә ала.
Ултырыш барышында Рөстәм Хәмитов менән Артур Чилингаров Башҡортостан һәм Рус география йәмғиәте араһында үҙ-ара эш итеү тураһындағы килешеүгә ҡул ҡуйҙы. Документ географияны һәм уға оҡшаш фәндәрҙе өйрәнеүгә, ғилми, экологик, социаль, белем биреү, мәҙәни һәм башҡа программаларҙы, проекттарҙы тормошҡа ашырыу юлы менән Башҡортостанды үҫтереүгә, тыуған төйәккә, уның тарихына һәм тәбиғәтенә һөйөү һәм һаҡсыл мөнәсәбәт тәрбиәләүгә булышлыҡ итеүгә йүнәлтелгән.
Рус география йәмғиәтенең Башҡортостан төбәк бүлексәһе 1954 йылда ойошторолған. Эске туризм өсөн шарттар тыуҙырыу, яңы маршруттар асыу, ошо өлкәгә инвесторҙар йәлеп итеү – уның эшмәкәрлегенең өҫтөнлөклө йүнәлештәре иҫәбендә. Яҙыусы һәм сәйәхәтсе Камил Йыһаншин – 2014 йылдан алып бүлексәнең рәйесе.


text:
Магнитогорскиҙа Башҡортостан продукцияһы көндәре үтәсәк
23-26 майҙа «Магнитогорскиҙа Башҡортостан продукцияһы көндәре» төбәк-ара күргәҙмәһе үтә. Силәбе өлкәһе менән Башҡортостан Республикаһы араһында сауҙа-иҡтисади, фәнни-техник, социаль һәм мәҙәни хеҙмәттәшлек итеү тураһындағы килешеү сиктәрендә бындай сара ҡалала тәүге тапҡыр үткәрелә. Күргәҙмәне ойоштороусылар булып БР Хөкүмәте, Башҡортостандың Силәбе өлкәһендәге Даими вәкиллеге, Магнитогорск хакимиәте ярҙамында «Башҡортостан сауҙа йорто» яуаплылығы сикләнгән йәмғиәте һәм «Экспо Групп Урал» күргәҙмә компанияһы сығыш яһай.
Күргәҙмәлә аҙыҡ-түлек продукттары, һаулыҡ өсөн тауарҙар, фитопродукция, ҡулдан эшләнгән сувенирҙар, кейемдәр, аяҡ кейемдәре, текстиль һәм, әлбиттә, данлыҡлы башҡорт балы тәҡдим ителәсәк.
Сара ышаныслы хеҙмәттәшлек майҙансығын булдырыуға булышлыҡ итәсәк, унда Башҡортостан эшҡыуарҙары үҙ продукцияһын тәҡдим итеүҙән тыш, эшлекле бәйләнештәр булдырып, бизнес буйынса партнерҙар табып, тәжрибә уртаҡлаша аласаҡ.
Бынан тыш, күргәҙмә сиктәрендә «Башҡорт киноһы төнө» кинофестивале үтәсәк, унда режиссерҙар, кинооператорҙар һәм башҡорт эстрадаһы йондоҙҙары сығыш яһаясаҡ, тип хәбәр итте Башҡортостандың Силәбе өлкәһендәге Даими вәкиллеге матбуғат секретары Михаил Хәбиров.


text:
2013-2018 йылдарға Өфөнө инвестицион йәһәттән үҫтереү стратегияһы раҫланды
26 июндә ҡала Советы ултырышында 2013-2018 йылдарға Өфөнө инвестицион йәһәттән үҫтереү стратегияһы раҫланды. Сараны ҡала Советы рәйесе Евгений Семивеличенко үткәрҙе.
Өфө хакимиәте башлығының инвестициялар буйынса урынбаҫары Илдар Хәсәнов хәбәр итеүенсә, әлеге документта ҡаланы инвестицион йәһәттән үҫтереүҙең маҡсаттары һәм бурыстары билдәләнгән. Ҡабул ителгән стратегияны тормошҡа ашырыу баш ҡаланың абруйын арттырырға тейеш. Илдар Хәсәнов һүҙҙәренсә, һуңғы йылдарҙа Өфөлә йән башына иҫәптә инвестициялар күләме арта бара. Әммә күрше төбәктәрҙең миллионлы ҡалалары араһында әлеге күрһәткес буйынса Башҡортостан баш ҡалаһы алтынсы урында килә. Стратегия ҡабул ителгәс, хакимиәт башлығы урынбаҫары иҫәпләүенсә, биш йыл эсендә Өфө өсөнсө урынға сығырға тейеш.
Шулай уҡ ҡала Советы ултырышында көнкүреш һәм сәнәғәт ҡалдыҡтарын йыйыу, сығарып түгеү, утилләштереү һәм эшкәртеү, ер менән файҙаланыу һәм ҡалала төҙөлөш эштәре алып барыу ҡағиҙәләрен ҡулланыу мәсьәләләре тикшерелде. Өфө биләмәһендә муниципаль торлаҡ контроле тураһында положение раҫланды. Йәмғеһе 18 һорау ҡаралды.


text:
Башҡорттар Ҡариҙелһеҙ ҡалды
Республика хөкүмәте ҡарамағындағы терминология комиссияһы сираттағы ултырышында Ҡариҙелме, Өфө йылғаһымы тип бәхәсләште.
Унда 2 йыл элек Арыҫланов атлы әфәнде Өфөмө, «Ҡариҙелме» тигән мәҡәлә баҫтырҙы. Ошо мәҡәлә авторы Ағиҙелдең ҡушылдығы булған, урыҫтар Уфимка, башҡорттар Ҡариҙел тип йөрөткән йылғаны башҡортса Өфө тип йөрөтөргә саҡыра.
Ветеран, элекке географ раҫлауынса, Башҡортостандың 20 быуат баштарындағы картаһында һәм тарихи китаптарҙа Уфимка башҡорт телендә Өфө тип билдәләнгән. 30-сы йылдарҙан иһә уны Ҡариҙел тип атай башлағандар, был төптө дөрөҫ түгел ти автор. Үҙ сығанаҡтарына һылтанып ул Өфө йылғаһының исеме Өфө төшөнсәһе башҡорттарҙың ӨПӘЙ ҡәбиләһенән килеп сыҡҡан тип фаразлай.
Хәҙер терминология комиссияһы ҡариҙелде башҡортса Өфө йылғаһы тип атарға ҡарар итте. Башҡорт халҡының легендаларында Ҡариҙел тип йөрөтөлгән йылға шулай итеп әллә Өпәй, әллә Өфө, әллә Уфимка булып китәсәк.


text:
Фото:
Салауат Юлаев исемендәге Дәүләт премияһына дәғүәселәр исемдәре билдәләнде
Фото:
Башҡортостан Республикаһы Президенты ҡарамағындағы 2010 йылғы әҙәбиәт, сәнғәт һәм архитектура өлкәһендә Салауат Юлаев исемендәге Дәүләт премияһы буйынса комиссия, тәҡдим ителгән эштәрҙе ҡарап, конкурста ҡатнашыуға түбәндәге дәғүәселәрҙе индерергә ҡарар итте:
Арыҫланов Рифхәт Мөхәмәд улы – рәссам, Рәсәй Рәссамдар союзы ағзаһы «Башҡорт сюитаһы» художестволы әҫәрҙәр циклы өсөн. «Рәсәй Рәссамдар союзы» Бөтә Рәсәй ижади ижтимағи ойошмаһының Башҡортостан Республикаһы Төбәк бүлексәһе тарафынан күрһәтелде.
Батталова Гәүһәр Тимерхан ҡыҙы – «Башҡортостан» телерадиокомпанияһы дәүләт унитар предприятиеһының телевидение студияһы ижтимағи-сәйәси тапшырыуҙар баш редакцияһының баш мөхәррире һәм Ғатауллин Урал Минизар улы – «Башҡортостан» телерадиокомпанияһы дәүләт унитар предприятиеһы телеоператоры Башҡортостандың күренекле шәхестәре тураһында телефильмдар циклы өсөн: «Йөрәк» — билдәле башҡорт шағиры, С.Юлаев исемендәге Дәүләт премияһы лауреаты Рәшит Назаров тураһында; «Мин үлмәнем, башҡорттарым!» — Башҡортостан Республикаһының милли батыры С.Юлаев тураһында; «Әхмәт-Зәки Вәлиди Туған. Оҙайлы ҡайтыу юлы». «Башҡортостан» телерадиокомпанияһы дәүләт унитар предприятиеһы тарафынан күрһәтелде.
Камалов Ринат Әлтәф улы – яҙыусы, З.Биишева исемендәге Башҡортостан «Китап» нәшриәте дәүләт унитар предприятиеһының художестволы әҙәбиәт мөхәрририәте мөдире «Әлфирә» китабы өсөн (Романдар: Әлфирә. Вариҫтар. Ҡәрҙәштәр), «Китап», 2008 йыл. Башҡортостан Республикаһы Яҙыусылар идараһы тарафынан күрһәтелде.
Килмәмәтов Рәмил Исмәғил улы – профессиональ фоторәссам, «Республика халыҡ ижады үҙәге» Дәүләт мәҙәниәт учреждениеһының кино-фото бүлеге начальнигы уңышлы күргәҙмә эшмәкәрлеге һәм «Башкортостан в сердце моем», «Башкортостан – мой отчий дом» китап-фотоальбомдары өсөн. Башҡортостан Республикаһы Фоторәссамдар союзы тарафынан күрһәтелде.
Круглов Григорий Михайлович – рәссам, Рәсәй Рәссамдар союзы ағзаһы «Генерал Шайморатовтың һуңғы алышы» картинаһы өсөн. «Рәсәй Рәссамдар союзы» Бөтә Рәсәй ижади ижтимағи ойошмаһының Башҡортостан Республикаһы Төбәк бүлексәһе тарафынан күрһәтелде.
Сабитов Рөстәм Нариман улы – композитор, дирижер, йәмәғәт эшмәкәре, Башҡортостан Республикаһы Композиторҙар союзы ағзаһы М.Кәримдең «Ташлама утты, Прометей!» трагедияһы буйынса «Прометей» балетына музыка өсөн. Башҡорт дәүләт опера һәм балет театрының Художество советы тарафынан күрһәтелде.
Комиссия йәмәғәт ойошмаларынан, предприятиелар, ойошмалар, учреждениелар коллективтарынан һәм айырым кешеләрҙән 2010 йылғы әҙәбиәт, сәнғәт һәм архитектура өлкәһендә Салауат Юлаев исемендәге Дәүләт премияһына дәғүә итеүгә күрһәтелгән эштәрҙе тикшереүҙә ҡатнашыуҙарын, 2010 йылдың 15 сентябренә тиклем матбуғат биттәрендә, телевидение һәм радио тапшырыуҙарында йәки 450101, Өфө ҡалаһы, Туҡаев урамы, 46, 419-сы бүлмә адресы буйынса хат яҙып (телефондар: 250-02-40, 250-02-32), үҙ фекерҙәрен, тәҡдимдәрен һәм иҫкәрмәләрен белдереүҙәрен үтенә.


text:
27 октябрҙә Өфөлә Инвестициялар, күсемһеҙ милек һәм девелопмент форумы асыла
Кесаҙна, 27 октябрҙә, Өфөләге «Аҡбуҙат» ипподромының төп күргәҙмә майҙанында Инвестициялар, күсемһеҙ милек һәм девелопмент форумы асыла. Уның сиктәрендә традицион «Күсемһеҙ милек. Көҙ–2011» күргәҙмә-йәрминкәһе һәм эшлекле саралар үтәсәк. Профессионалдар өсөн һәр төрлө конференциялар, семинарҙар, түңәрәк өҫтәлдәр, халыҡ өсөн консультациялар, оҫталыҡ кластары һәм тренингылар үткәреләсәк.
Форумды асыу тантанаһына БР Хөкүмәте Премьер-министры урынбаҫары Сергей Афониндың, Төҙөлөш һәм архитектура буйынса дәүләт комитеты рәйесе Хәлит Мәхмүдовтың, БР Сауҙа-сәнәғәт палатаһы президенты Юрий Пустовгаровтың һәм башҡаларҙың ҡатнашыуы көтөлә.
Форумды асыу тантанаһынан һуң журналистар өсөн брифинг ойоштороласаҡ.
Үткәреү урыны –«Аҡбуҙат» ипподромы.
Башлана – 11 сәғәттә.


text:
Мөмкинлектәре сикләнгәндәргә һарай индерелде
Бөгөн Милли батырҙың тыуған яғында Салауат районы Лағыр ауылында мөмкинлектәре сикләнгән балалар өсөн мәктәп-интернат сафҡа индерелде.
Республика хөкүмәте премьер министры Раил Сарбаев янғындар артыуға, уларҙа кешеләрҙең күпләп һәләк булыуына, һыуҙа батыусылар артыуға борсолоу белдерҙе. “Йыл һайын Башҡортостанда 5 мең урында янғын сыға. Быйыл үткән алты айҙа ғына утта 160 кеше һәләк булған, уларҙың 17-һе балалар”, тине Раил Сәлих улы. Раил Сарбаев мәктәптәрҙә янғын хәүефһеҙлеген көсәйтеү кәрәклеген билдәләне.


text:
Башҡортостан ҡалаларында энергияны һаҡсыл файҙаланыусы яҡтыртҡыстар ҡуйыла
Башҡортостан ҡалаларында энергия һаҡлаусы яҡтырҡыстар йышыраҡ ҡуйыла башланы. Атап әйткәндә, Бәләбәй ҡалаһында ошондай хәл күҙәтелә. Бында «Бәләбәй ҡала электр селтәрҙәре» яуаплылығы сикләнгән йәмғиәтенең тышҡы яҡтыртыу селтәрҙәрен хеҙмәтләндереү буйынса бригада коллективы быйылғы йылдың беренсе кварталында ҡала урамдарында 120-нән ашыу яҡтыртҡыстарҙы алмаштырҙы, урамдарҙа хәҙер электр энергияһын ярайһы ныҡ экономияларға мөмкинлек биреүсе лампалар тора. Улар иҫке, терегөмөшлө лампаларҙы алмаштырған. Әлеге ваҡытта яҡтыртҡыстарҙы алмаштырыу буйынса ошондай уҡ эштәр Горохов урамында ла тамамлана, тип хәбәр итә «Белебеевские известия» гәзите. Унан һуң энергетиктар башҡа урамдарға һәм шәхси йорттар төҙөлгән яңы биҫтәләргә күсәсәк. Лампалар һәм яҡтыртҡыстарҙы алмаштырыу энергияны һаҡсыл файҙаланыу тураһындағы федераль законға ярашлы алып барыла һәм Бәләбәй ҡалаһы ҡала биләмәһе хакимиәте менән «Бәләбәй ҡала электр селтәрҙәре» яуаплылығы сикләнгән йәмғиәте араһында төҙөлгән муниципаль килешеүҙә сағылыш тапҡан.


text:
Хәйҙәр Вәлиев: «Ваҡытынан алда тауыш биреү Башҡортостанда 3 сентябрҙә башланасаҡ»
— 2014 йылда һайлау кампанияларында ваҡытынан алда тауыш биреү Башҡортостанда тик муниципаль һайлауҙарҙа ғына буласаҡ, — тип билдәләне республика Үҙәк һайлау комиссияһы башлығы Хәйҙәр Вәлиев. — Ул 2014 йылдың 3 сентябрендә башланып 13 сентябрендә тамамланасаҡ. Ваҡытынан алда һайлауҙар участка һайлау комиссияларында ойоштороласаҡ.
Башҡортостандың Үҙәк һайлау комиссияһы рәйесе Хәйҙәр Вәлиев «Башинформ» агентлығында матбуғат конференцияһында 2014 йыл һайлау кампанияларының үҙенсәлектәре тураһында һөйләне.
Муниципаль һайлауҙар быйыл ваҡытынан алда тауыш биреү кеүек ҡануниәттәге яңылыҡтар менән оҙатыла.
— Хәҙер федераль законға ярашлы, һайлауҙар көнөндә һайлаусылар исемлегенә индерелгән һайлау участкаһына килә алмаясаҡ һайлаусыға, әгәр теркәүҙәр төшөрөү таныҡлығы буйынса тауыш биреү ҡаралмаһа, тейешле территориаль йәки участка һайлау комиссияһы бинаһында бюллетенде тултырыу ысулы менән алдан тауыш биреү мөмкинлеге бирелергә тейеш, — тип аңлатты Хәйҙәр Вәлиев.


text:
БР Матбуғат һәм киң мәғлүмәт саралары агентлығы ҡарамағындағы Йәмәғәт советын Камил Йыһаншин етәкләнеФото: Олег Яровиков
БР Матбуғат һәм киң мәғлүмәт саралары агентлығы ҡарамағындағы Йәмәғәт советын Камил Йыһаншин етәкләне
БР Матбуғат һәм киң мәғлүмәт саралары агентлығы ҡарамағындағы Йәмәғәт советын Камил Йыһаншин етәкләнеФото: Олег Яровиков
ӨФӨ, 2014 йыл, 5 декабрь. /«Башинформ» мәғлүмәт агентлығы, Ләйлә Аралбаева/.
«Башинформ» мәғлүмәт агентлығының конференциялар залында Башҡортостан Республикаһының Матбуғат һәм киң мәғлүмәт саралары агентлығы ҡарамағындағы Йәмәғәт советының беренсе ултырышы уҙа.
Йәмәғәт советы йәмәғәт контроленең даими эшләүсе кәңәшмә-консультация органы булып тора, уның ҡарарҙары кәңәш итеүсе сифатҡа эйә. Положениеға ярашлы Йәмәғәт советы өс йыл дауамында эшләйәсәк. Уның составына БР йәмәғәт ойошмаларының һәм киң мәғлүмәт сараларының 10 вәкиле инде, шул иҫәптән БР Журналистар союзы рәйесе Артур Дәүләтбәков, «Башинформ» мәғлүмәт агентлығының баш мөхәррире Шамил Вәлиев, «Башҡортостан» нәшриәт йортоноң баш мөхәррире Эльза Хорева.
Беренсе ултырышта совет ағзалары рәйес һайланы – ул билдәле яҙыусы һәм БР Йәмәғәт палатаһы ағзаһы Камил Йыһаншин булды. Уның урынбаҫары итеп «Башҡортостан» телерадиокомпанияһының директор урынбаҫары Фәнүр Йәғәфәров һайланды, йәмәғәт секретары – «Башҡортостан» дәүләт телерадиокомпанияһының мәғлүмәти программалар хеҙмәте мөхәррире Анастасия Панина.
Беренсе ултырышта «2015-2020 йылдарға Башҡортостан Республикаһында киң мәғлүмәт сараларын һәм китап сығарыуҙы үҫтереү» дәүләт программаһы проекты ҡаралды. Әлеге ваҡытта программа проекты БР Матбуғат һәм киң мәғлүмәт саралары агентлығы менән әҙерләнгән һәм ризалыҡ алыуҙы үтә.
— Башҡортостанда киң мәғлүмәт сараларының бик ҙур даирәһе барлыҡҡа килде. Күп кенә күрһәткестәр буйынса Рәсәй Федерацияһында беренсе урынды биләйбеҙ, мәҫәлән, халыҡты матбуғат киң мәғлүмәт саралары менән тәьмин итеү һаны буйынса. Дәүләт ярҙамына ҡарата төрлө фекерҙәр бар. Ҡайһы берҙәр, баҙар барыһын да көйгә һаласаҡ, тип иҫәпләй. Беҙҙең дәүләт программаһының принцибы буйынса ул хәҙер республика территорияһында сыҡҡан һәм таратылған бөтә киң мәғлүмәт сараларына ярҙам итергә тейеш, — тип хәбәр итте БР Матбуғат һәм киң мәғлүмәт саралары агентлығы етәксеһе Борис Мелкоедов.
Ултырышта шулай уҡ алдағы Әҙәбиәт йылына арналған тәҡдимдәр тикшерелә.


text:
Рунет легендаһы Максим Мошков авторлыҡ хоҡуғы мәҙәниәткә зыян килтерә тип белдерҙе Фото: UTV телеканалы
Рунет легендаһы Максим Мошков авторлыҡ хоҡуғы мәҙәниәткә зыян килтерә тип белдерҙе
Рунет легендаһы Максим Мошков авторлыҡ хоҡуғы мәҙәниәткә зыян килтерә тип белдерҙе Фото: UTV телеканалы
ӨФӨ, 2015 йыл, 23 сентябрь. /«Башинформ» мәғлүмәт агентлығы, Камил Хәсәнов/.
Өфөлә рус телендә интернет-китапхана булдырыусы, Милли интернет-премия лауреаты Максим Мошков сығыш яһаны. Ҡаланың UTV телеканалы ойошторған уҡыусылар һәм китапханасылар менән осрашыуҙа ул электрон, ҡағыҙ китаптарҙың киләсәге хаҡындағы фекерҙәре менән бүлеште. Был осрашыу «Янғантау» әҙәби фестиваленең һуңғы сараларының береһе булды.
Осрашыуҙа ҡатнашыусылар 20 йыл элек Lib.Ru виртуаль китапханаһының нисек барлыҡҡа килеүе тураһында белде. «Ул ваҡытта Рәсәйҙә интернет хаҡында аҙ ғына кеше хәбәрҙар ине, мин унда китаптар һала башланым. Уҡыусылар миңә уларҙы файл рәүешендә ебәрә торғайны. Китапхана булдырыу өсөн эҙләргә лә, һоранып йөрөргә лә кәрәкмәй икән», — тине Мошков. «Самиздат» проектында хәҙер 100 меңдән ашыу автор: был проект ижадын селтәрҙә үҙаллы урынлаштырырға теләүселәр өсөн асылған.
Авторлыҡ хоҡуғы тураһында ла һорауҙар яңғыраны, сөнки ваҡыты-ваҡыты менән китапханаға ҡаршы суд дәғүәләре булып тора. «Авторлыҡ хоҡуғы мәҙәниәткә булышлыҡ итеүгә ҡарағанда күберәк зыян килтерә, әммә яҙыусыларға ярҙам итә», — тип иҫәпләй Максим Мошков.
Mail.Ru һәм Rambler.Ru рейтингтары статистикаһына ярашлы, ай һайын 240-тан 250 меңгә тиклем кеше Максим Мошков китапханаһының хеҙмәттәре менән файҙалана.


text:
Эҫе һауа торошо арҡаһында хәрби хеҙмәткәрҙәрҙең көн тәртибе үҙгәрҙе
Аномаль эҫе көндәр хәрби хеҙмәткәрҙәрҙең көн тәртибенә лә үҙгәрештәр индергән. Һалдат һәм офицерҙарҙың сәләмәтлеген һәм ғүмерен һаҡлауға йүнәлтелгән саралар комплексы Волга буйы – Урал хәрби округында әҙерләнгән, тип хәбәр итте Волга буйы – Урал хәрби округы ғәскәрҙәре командующийының матбуғат секретаре Игорь Горбуль.
Атап әйткәндә, кәрәк булғанда ағымдағы бурыстарҙы эҫе төшкәнсе башҡарыу өсөн иртән тороу ваҡытын алғараҡ күсереү рөхсәт ителә. Шулай итеп, күнекмәләрҙән һәм эштәрҙән һуң хәрбиҙәрҙең шәхси ваҡыты арта.
Шәхси состав менән эҫе һуҡҡанда тәүге медицина ярҙамы күрһәтеү буйынса пландан тыш күнекмәләр үткәрелгән. Ялан шарттарында эсәр һыу менән өҫтәмә тәьмин итеү ойошторолған, ҡояштан һаҡланыу өсөн маскировка селтәрҙәренән япмалар ҡоролған.


text:
Төбәктә «Ҡар бөртөгө-2012» туристик-спорт фестивале үтәсәк
Йәкшәмбе, 5 февралдә, республикала «Ҡар бөртөгө-2012» туристик-спорт фестивале үтәсәк. Сара Куйбышев тимер юлының 1753 километр туҡталышы янында элекке Голодный хуторы яланында үткәреләсәк.
Башҡортостанда ситтән килеү туризмын үҫтереү, әүҙем тормошто пропагандалау, «Ҡар бөртөгө» ҡала-тирә поезында халыҡтың ҡышҡы сәйәхәткә сығыу йолаһын тергеҙеү фестивалдең төп маҡсаттары булып тора. Сарала теләгән һәр кем ҡатнаша ала.
«Башинформ» агентлығына фестивалде ойоштороусыларҙың береһе – Башҡортостан ҡала яны пассажирҙар компанияһы хәбәр итеүенсә, байрам программаһына сараны асыу тантанаһы, күңелле конкурстар, саңғыла йөрөү һәм ярышыу, шулай уҡ башҡа төрлө уйындар инә.
Өфө тимер юлы станцияһынан «Ҡар бөртөгө» электричкаһы иртәнге сәғәт 8-ҙә ҡуҙғалып, 18.56 сәғәттә кире әйләнеп ҡайтасаҡ. Юлда булыу ваҡыты – 2,5 сәғәт.


text:
Өфөлә джаз йырсыһы Дебора Дэвис сығыш яһаясаҡ
19 февралдә Башҡорт дәүләт филармонияһының Ҙур залында Олег Киреевтың «Дуҫтар өсөн джаз» проекты сиктәрендә махсус ҡунаҡ – Америка йырсыһы Дебора Дэвис сығыш яһаясаҡ.
Дебора Дэвис – халыҡ араһында киң танылыу яулаған джаз йырсыларының береһе. 1985 йылдан профессиональ сәхнәлә эшләй башлай. Ул иң абруйлы джаз-клубтарҙа, фестиваль майҙандарында һәм концерт залдарында йырлай. Был ғәжәйеп йырсы джаз, классика, госпел, поп, кантри, ритм-энд-блюз, хип-хоп кеүек төрлө музыкаль стилдәрҙә сығыш яһай.
Джаз йырсыһының үҙенең «Got My Own Records» тауыш яҙыу компанияһы ла бар. Бынан тыш Дебора Дэвис хәйриә эшмәкәрлеге менән әүҙем шөғөлләнә, «Лейкемияға ҡаршы көрәш ойошмаһы»на ул даими рәүештә аҡса күсереп тора.


text:
Билдәле башҡорт шағиры Сафуан Әлибай яҡты донъянан китте
Башҡортостан әҙәбиәте ҙур юғалтыу кисерҙе. 74-се йәшендә, оҙаҡ ваҡыт ауырығандан һуң билдәле башҡорт шағиры, тәржемәсе, драматург, прозаик, журналист Сафуан Әлибай яҡты донъянан китте.
Сафуан Әфтәх улы Әлибаев 1941 йылдың 21 февралендә Башҡорт АССР-ы Салауат районының Тирмән ауылында тыуған. Башҡорт дәүләт университетын тамамлаған. Тимер юлда, колхозда, Салауат районы гәзитендә эшләй. 1966 йылдан алып «Башҡортостан пионеры» гәзитендә хеҙмәт итә, әҙәби хеҙмәткәр, һуңынан баш мөхәррир була. Әхмәтзәки Вәлиди исемендәге Милли китапханала директор булып эшләй. «Ағиҙел» журналының баш мөхәррире була. «Беҙҙең юлдаш — яҡты ҡояш» тигән балалар өсөн тәүге шиғырҙар йыйынтығы 1968 йылда донъя күрә. Шул ваҡыттан алып ололар кеүек, балалар өсөн дә тиҫтәләгән китап нәшер иткән.
Сафун Әлибайҙың ижадында тағы ла бер сағыу бит – ул Александр Пушкиндың, Рәсүл Ғамзатовтың, Давид Кугультиновтың һәм башҡа шиғриәт классиктарының әҫәрҙәрен башҡорт теленә бик яҡшы тәржемә иткән.
Башҡорт шағирының лирикаһы рус, ҡаҙаҡ, украин, төрөкмән, немец, монгол телдәренә тәржемә ителгән.
Сафуан Әлибайҙың пьесалары төрлө театр сәхнәләрендә уңышлы ҡуйыла.
Балалар өсөн «Тылсымлы шар» (1994) тигән китабы өсөн Сафуан Әлибай 1996 йылда Ганс Христиан Андерсен исемендәге халыҡ-ара ЮНЕСКОның Маҡтаулы дипломына лайыҡ була.
Сафуан Әлибайҙың шиғырҙарына композиторҙар Роберт Ғәзизов, Заһир Исмәғилев, Роза Сәхәүетдинова, Данил Хәсәншин, Рим Хәсәнов байтаҡ йырҙар яҙған. Сафуан Әлибай – Роберт Ғәзизовтың «Полет Марса» балалар операһының либретто авторы.
«Шишмә» республика гәзите премияһына лайыҡ. Төрлө йылдарҙа Сафуан Әлибай республика Яҙыусылар союзы идараһы ағзаһы, БР Хөкүмәте янындағы Терминологик комиссия ағзаһы, Башҡортостан балалар фонды рәйесе урынбаҫары була.
1986 йылда «Ҡойон» тигән йыйынтығы өсөн Сафуан Әлибай Ғәлимов Сәләм исемендәге республика йәштәр премияһына лайыҡ була. 1991 йылда уға «Башҡорт АССР-ының атҡаҙанған сәнғәт эшмәкәре» тигән маҡтаулы исем бирелә. 2007 йылда Сафуан Әлибайҙың исеме «Рәсәйҙең иң яҡшы кешеләре» энциклопедияһына индерелә. Башҡортостан Республикаһы Президентының Указына ярашлы Салауат Юлаев ордены менән бүләкләнгән.


text:
Призывниктарҙың ата-әсәләренә хәрби хеҙмәткә саҡырыу үҙенсәлектәре тураһында һөйләнеләр
Өфөлә, Өфө ҡала округы ҡала хакимиәтенең йәштәр сәйәсәте буйынса комитеты һәм Баш ҡала йәштәрен патриотик рухта тәрбиәләү үҙәге ойошторған, «Ышаныс телефоны» аша хәрби хеҙмәткә саҡырыу йәшендәге егеттәргә, уларҙың ата-әсәләренә һәм туғандарына социаль һәм мәғлүмәти ярҙам күрһәтеү буйынса йыл һайын үткәрелә торған «Көҙгө саҡырылыш» акцияһы уҙҙы.
Һорауҙарға БР хәрби комиссариатының Өфөнөң Октябрь һәм Совет райондары буйынса бүлегенең граждандарҙы хәрби хеҙмәткә әҙерләү һәм саҡырыу бүлексәһе начальнигы Рифат Ғиззәтуллин яуап бирҙе, тип хәбәр иттеләр ҡала хакимиәтенең мәғлүмәт-аналитика бүлегенән.
Акция барышында 20 шылтыратыу ҡабул ителгән. Өфө ҡалаһы халҡы ла, республиканың ҡала һәм райондарында йәшәүселәр ҙә әүҙем ҡатнашты. Призывниктарҙың ата-әсәләре һәм туғандары шылтыратты. Һорауҙар йышыраҡ хәрби хеҙмәттән кисектереү алыу, РФ Ҡораллы Көстәр сафына һайлап алыу критерийҙары, саҡырыу йәшен оҙайтыу, хеҙмәт итеү ваҡытын арттырыуға ҡағылды.


text:
Республика Президенты Баҡалы, Илеш һәм Благовар райондарында булдыФото: Олег Яровиков
Республика Президенты Баҡалы, Илеш һәм Благовар райондарында булды
Республика Президенты Баҡалы, Илеш һәм Благовар райондарында булдыФото: Олег Яровиков
Башҡортостан Президенты Рөстәм Хәмитов эш визиты менән Баҡалы, Илеш һәм Благовар райондарына булды.
Баҡалы ауылында республика етәксеһе «Олимп» физкультура-һауыҡтырыу комплексын төҙөү барышы менән танышты. Объекттың смета хаҡы 60 миллион һум тәшкил итә. Әлеге ваҡытта төп төҙөлөш эштәре тамамланған. Төҙөүселәр республика Президентына хәбәр итеүенсә, теүәл бер айҙан объект файҙаланыуға тапшырыласаҡ. Майҙаны ике мең квадрат метр тәшкил иткән бинала универсаль спорт залы, теннис корттары, фитнес-клуб, тренерҙар өсөн бүлмәләр урынлашасаҡ.
Рөстәм Хәмитов үҙәк район дауаханаһы поликлиникаһының яңыртылған корпусында булды, унда капиталь ремонт эштәре тамамланған. Башҡортостан Президенты бер нисә табип бүлмәһен ҡараны, медицина техникаһы һәм кадрҙар менән тәьмин ителеш хаҡында ҡыҙыҡһынды, «Земство табибы» программаһы буйынса районға ҡайтҡан йәш табиптар менән аралашты.
Баҡалы ауылының Мәҙәниәт һарайында Рөстәм Хәмитов район активы менән осрашыу үткәрҙе, унда 2012 йылда территорияны социаль-иҡтисади йәһәттән үҫтереүгә йомғаҡ яһалды һәм ағымдағы йылға пландар тикшерелде. Президент хәбәр итеүенсә, демографиянан тыш, районда күрһәткестәр насар түгел. Етештереү күләмдәре арта, эш хаҡы 17,5 процентҡа артып, әлеге ваҡытта 14 мең һумға етә. Әммә был уртаса республика күрһәткесенән түбәнерәк, тип билдәләне төбәк башлығы. Шулай уҡ районда 15 мең квадрат метрға яҡын торлаҡ төҙөлгән, 173 миллион һумға техника һатып алынған, дүрт хужалыҡ «500 ферма» программаһында ҡатнаша.
Илеш районында Рөстәм Хәмитов Иҫке Күктау ауылы янында урынлашҡан «Уңыш» ауыл хужалығы предприятиеһының һөтсөлөк-тауар фермаһында булды. «500 ферма» республика программаһы сиктәрендә бында һөтсөлөк комплексы яңыртылған. Төҙөлөш-монтажлау эштәренә, техника, орлоҡ һәм тоҡомло мал һатып алыуға йүнәлтелгән субсидияларҙың дөйөм күләме 15 миллион һумдан ашыу тәшкил итә, ә проект хаҡы – 66 миллион һум. Фермала 720 баш эре мал аҫрау планлаштырыла.
Түбәнге Йәркәй ауылында республика Президенты «Завод» биҫтәһен төҙөү буйынса пландар менән танышты. Үҙләштерелгән биләмәлә 168 шәхси торлаҡ йорт, 198 урынлыҡ мәктәп, парк, социаль-мәҙәни объекттар төҙөү планлаштырыла. Бында Рөстәм Хәмитов төҙөлөп ятҡан балалар баҡсаһын ҡараны, ул 110 урынға иҫәпләнгән. Мәктәпкәсә белем биреү учреждениеһында инглиз теле, рәсем, музыка һәм физик культура буйынса түңәрәктәр эшләйәсәк. Республика Президенты башҡарылған эштәргә юғары баһа бирҙе.
Үрге Йәркәй ауылында Рөстәм Хәмитов «Илешит» яуаплылығы сикләнгән йәмғиәтендә булды. Предприятиеның проект ҡеүәте йылына 2500 тонна продукция тәшкил итә. Комбинат етәкселеге производствоны яңыртыуға 10 миллион һум йүнәлтеп, етештереү күләмен 262 процентҡа арттырырға иҫәпләй.
Артабан республика Президенты Илеш районы активы менән осрашыу үткәрҙе, унда районды иҡтисади-социаль йәһәттән үҫтереүҙең өҫтөнлөклө йүнәлештәре билдәләнде. Рөстәм Хәмитов билдәләүенсә, Илеш районы республиканың алдынғы райондарның береһе булып тора.
— Киләсәгегеҙ ышаныслы булыуына тамсы ла шикләнмәйем, — тине Башҡортостан Президенты. – Унан да бигерәк, күпселек йәһәттән беҙҙең республика өсөн өлгө булып торорға тейешһегеҙ. Илеш районының хәл-торошона ҡарап, республика тормошон баһалайҙар. М7 трассаһы яғынан һеҙ «ҡапҡа» булып тораһығыҙ. Һеҙҙең районға ҡарап, кешеләр тотош республикаға баһа бирә. Шуға күрә иңегеҙгә икеләтә яуаплылыҡ ята.
Благовар районының Дмитриевка ауылында Рөстәм Хәмитов мал үрсетеү һәм ит эшкәртеү буйынса яңы комплекста булды. Ул «Таврос» компанияһының инвестиция проектын тормошҡа ашырыу сиктәрендә төҙөлгән. Проект Башҡортостандың бер нисә районында биш заманса малсылыҡ предриятиеһын ойоштороуҙы күҙ уңына тота. Уларҙың дөйөм ҡеүәте йылына 70 мең тонна сусҡа ите тәшкил итергә тейеш. Проект хаҡы – 12,5 миллиард һум. Яңы производство бер меңдән ашыу эш урынын булдырырға мөмкинлек бирәсәк. Республика Президенты яңы төҙөлгән комплекстың бүлмәләрен ҡарап сыҡты. Оҙаҡламай бында Даниянан 400 баш сусҡа килтереләсәк. Киләсәктә был һанды биш меңгә еткереү планлаштырыла. Рөстәм Хәмитов инвесторҙар менән һөйләште, предприятиены файҙаланыуға тапшырғанда килеп тыуған проблемалар хаҡында һорашты.
— Беҙ һеҙҙең менән бергә эшләйбеҙ, шуға күрә комплексты сафҡа индереү йәһәтенән республика етәкселеге һәр яҡлап ярҙам күрһәтәсәк, — тине Башҡортостан Президенты.


text:
Ураҡ-2016
Башҡортостан иген культураларының уңышы буйынса Волга буйы федераль округында 10-сы һәм һуғылған майҙандар буйынса икенсе урын биләй. Округта гектарынан 20, Башҡортостанда 19 центнер уңыш алына. Ил буйынса 110-116 миллион тонна күләмендә рекордлы тулайым иген йыйыу көтөлә. Башҡортостан Хөкүмәте Премьер-министры урынбаҫары Ирек Мөхәмәтдинов билдәләүенсә, ҡатмарлы һауа шарттарына ҡарамаҫтан, 11 райондың ауыл хужалығы предприятиелары 100 мең тоннанан ашыу иген йыйып алған. Быйыл Саҡмағош районы уңыш буйынса беренсе урында. Унда һәр гектарҙан 30 центнер иген йыйып алынған. Хәйбулла һәм Баймаҡ районы хужалыҡтарында ла мул уңыш үҫтерелгән. Ошо ике район ғына республикаға яҡынса 300 мең тонна иген тапшырасаҡ.


text:
Тәлмәрйендәр
Тәлмәрйендәр, баҡалар (лат. Ranidae, урыҫ. Настоящие лягушки ) — ҡойроҡһоҙ ер-һыу хайуандары ғаиләһе (Anura). Көньяҡ Америка, Австралияның көньяғы һәм Яңы Зеландиянан башҡа бөтә ерҙә лә таралған.
Күл баҡаһы (R. ridibunda) асыҡ урындагы һыуҙа, шулай уҡ республиканың бөтөн территориясе буйлап ҙур урман һыулыҡтарында осорай. Кәүҙәһенең оҙонлоғо 13,5 см-ға ҡәҙәр, ауырлығы 165 г. Өҫтө йәшелдән алып ҡуйы көрән төҫтә, арҡаһында ҙур түңәрәк ҡара таптар бар. Ҡорһак яғы асыҡ төҫтә, ваҡ таплы. Кәүҙәнең быйына бот һәм балтыр перпендикуляр торған ваҡытта, балтыр быуандары яңынан ҡапланалар. Үксә төйөрө тәбәнәк. Ата заттар ауыҙ ситендә урынлашҡан һөйәлдәре һәм ҡара төҫтәге резонаторлары менән айырылып торалар. Май уртаһынан үрсеү осоро башлана. Шул ваҡыттан алып сентябрь урталарына ҡәҙәр бөтөн һыуҙа ла ата баҡалар тауышын ишетергә мөмкин. Бер һыулыҡта бер нисә йөҙ баҡа йыйыла. Ыуылрырыҡ бөртөктәрен ярҙан ситтәрәк ҙур өйөмләп һалалар. Бер инә баҡа 12 меңгә ҡәҙәр ыуылдырыҡ бөртөгө сәсә. Метаморфоз 3-4 ай дауам итә. Тереклегенең 3-4 йылында енси яҡтан өлгөрәләр. Быуа тәлмәрйене (R. lessonae) бөтөн ерҙә таралған. Кәүҙәһенең оҙонлоғо 8 см-ға ҡәҙәр. Арҡаһы асыҡ йәшел төҫтә, ҡара тимгелдәре бар. Ҡорһағындаа ҡара таптары юҡ. Балтыр быуандары тоташмайҙар. Артҡы аяҡтарының эске үксә төйөрө бейек. Ата заттарының резонаторҙары аҡ төҫтә. Яҙын быуа тәлмәйене күл баҡаһыннан һуңыраҡ күренә һәм май урталарында ярҙан йырак түгел ыуылдырыҡ сәсә. Инә баҡа 1-1,8 мең йомортҡа һала, үҫеш 130 көн дауам итә. 2-3 йылдан енси яҡтан өлгөрәләр. Ҡоро ерҙә яңғыҙ йәки соҡорҙарҙа, ағас төптәре аҫтында төркөмләп ҡышлай. Өҫтө ҡара көрәндән алып асыҡ һары төҫтә, парлашҡан ваҡытта ата баҡалар зәңгәрһыу йәки күк төҫкә керәләр. Арҡа уртаһы буйлап, ҡағиҙә булараҡ, асыҡ төҫтәге буй үтә, ә башының артында А-һамаҡ фигура бар. Боғаҙы аҡһыл, йыш ҡына мәрмәр төҫлө биҙәге була. Танауы осло. Артҡы ослоҡтарын кәүҙә буйлап һуҙғанда балтыр быуандары күҙҙәренә ҡәҙәр етә. Ҙур заттар иртән иртүк һәм кис ваҡытында әүҙемдәр. Апрель аҙағы - май башында үрсейҙәр. Тәлмәрйендәрҙең башҡа төрҙәрендәге кеүек үк, был ваҡытта ата заттарының алғы аяҡтарында махсус «туй» һөйәлдәре килеп сыға. Инә баҡа ыуылдыраҡты бер нисә өлешләп сәсә, барлығы 2800 -дән артыҡ йомортҡа һала.


text:
Стәрлетамаҡта фанаттар ҡыуылды
Майҙандағы күрһәтелгәндәрҙән һабаҡ алыу мөһим тип билдәләй министр Игорь Алешин. Шуға ла күнекмәләрҙе район-ҡала эске эштәр бүлеге һәм идаралыҡтары етәкселәре лә ҡараны. Өфөлә тупланған тәжрибәне улар үҙ биләмәләрендә ойошторолған уҡыуҙар менән нығытасаҡ.
Өфөләге күнекмәләрҙә барлығы меңгә яҡын хеҙмәткәр ҡатнашты. Майҙанға махсус техника, кинологтар төркөмө, атлы милиция һәм эске эштәр министрлығының авиаотряды вәкилдәре лә сығарылды. Тәртип һаҡлау органдары хеҙмәткәрҙәре әйтеүенсә, махсус күнекмәләре уҙған йылда Мәскәү ҡалаһы Манеж майҙанындағы ваҡиғалары һәм унда тупланған тәжрибәне иҫәпкә алып ойошторлған.
Өфөлә шулай уҡ бәлиғ булмаған тәртип боҙоусыларҙы ваҡытлыса урынлаштырыу үҙәге төҙөкләндерелгәндән һуң сафҡа инде. Ике ҡатлы кирбес бинаны яңыртыуға федераль бюджеттан 29 миллион һумдан ашыу аҡса йәлеп ителгән. Үҙәк 30 урынлыҡ.
Эштәр балаларҙың мәнфәғәттәрен иҫәпкә алып башҡарылған. Тәртип боҙоусыларҙы ваҡытлыса урынлаштырыу үҙәгендә туҡланыу һәм медицина блоктары, күнекмәләр залы, психолог һәм педагог бүлмәләре асыла. Республиканың бала хоҡуҡтары буйынса вәкиле Лилиә Ғүмәрова әйтеүенсә, яңы учреждениела балалар араһында енәйәтселекте иҫкәртеү йәһәтенән ҙур аҙым яһалған.


text:
Һуңғы праймеризды үткәреү ваҡыты үҙгәртелде
Республика координацион советы уполномоченныйҙарының дөйөм тауыш биреүҙә ҡатнашыусылар менән һуңғы осрашыуы Башҡортостанда алдағы дүшәмбегә күсерелгән. Был хаҡта «Берҙәм Рәсәй» партияһының төбәк бүлексәһе матбуғат хеҙмәте хәбәр итә. Праймериз үткәреү урыны үҙгәрешһеҙ ҡалған. Алдан планлаштырылғанса, тауыш биреү М.Кәрим исемендәге Милли йәштәр театрында ойоштороласаҡ. Ваҡытҡа килгәндә иһә, ойоштороусылар, праймериз 22 августа 14 сәғәттә үтәсәк, тип хәбәр итә.


text:
БР Дәүләт Йыйылышында йәштәр парламентаризмын үҫтереү мөмкинлектәре тикшереләсәк
23 ноябрҙә Өфөлә, Башҡортостандың Дәүләт Йыйылышы йортонда, республика ҡала һәм райондарының Йәштәр советтары етәкселәре өсөн семинар-кәңәшмә үтә. Башҡортостанда йәштәр парламентаризмын үҫтереү мөмкинлектәре, Йәштәр советтарының республика Дәүләт Йыйылышы ҡарамағындағы Йәштәр йәмәғәт палатаһы, дәүләт власы органдары менән үҙ-ара килешеп эш итеүен көсәйтеү, йәштәр хоҡуҡтарын һәм мәнфәғәттәрен закондар нигеҙендә көйләүгә булышлыҡ итеү сараның төп маҡсаттары булып тора. Унда республика парламенты, Башҡортостан Президенты Хакимиәте, республика Хөкүмәте, БР Йәштәр сәйәсәте һәм спорт министрлығы, йәштәр йәмәғәт ойошмалары, төбәктең юғары уҡыу йорттары вәкилдәре ҡатнашасаҡ.
Сарала Рәсәйҙә йәштәр парламентаризмын үҫтереү мәсьәләләре, республикала йәштәр парламентаризмының өҫтөнлөклө йүнәлештәре, ауыл йәштәренең проблемалары тикшереләсәк. Пленар ултырыштан һуң өс секция ултырышы эшләйәсәк.
— Кәңәшмәлә 300-гә яҡын кешенең ҡатнашыуы көтөлә, — тип хәбәр итте республика Дәүләт Йыйылышы ҡарамағындағы Йәштәр йәмәғәт палатаһы рәйесе Николай Самойленко. – Бындай сара Башҡортостанда 2009 йылдан бирле үткәрелмәне. Өс йыл эсендә райондарҙа Йәштәр советтары етәкселәре һәм ағзалары алмашынды, артабан эшләү мөмкинлектәрен тикшереү ихтыяжы тыуҙы. Йәштәр палатаһының аҙаҡҡы ултырышында Республикала йәштәр парламентаризмын үҫтереү концепцияһы ҡабул ителде. Ошоға бәйле Йәштәр советтарының эшмәкәрлегенә бер аҙ үҙгәрештәр индереү зарур.


text:
Өфөнән Артём Кузеев тай боксы буйынса йәштәр донъя чемпионатында көмөш миҙал яуланы
ӨФӨ, 2016 йыл, 5 сентябрь. /«Башинформ» мәғлүмәт агентлығы, Дмитрий Слезин/.
Өфө спортсыһы Таиландта үткән тай боксы буйынса йәштәр донъя беренселегенең көмөш призеры булды. Тай боксы буйынса Рәсәй беренселеге еңеүсеһе, спорт мастерына кандидат Артём Кузеев илдең йыйылма командаһы составында сығыш яһаны. Ул Өфөләге «Ягуар» клубында шөғөлләнә.
Артём һигеҙ спортсы араһында 60 килограмға тиклемге ауырлыҡта 14-15 йәш категорияһында икенсе булды.


text:
Аҡһырғаҡ
Аҡһырғаҡ Чемери́ца(лат. Verátrum) — ләлә һымаҡтар ғаиләһенә ҡараған, йыуан тамырлы, эре ҡабырсаҡ япраҡлы, һепертке сәскәле, дымлы ерҙә үҫә торған ағыулы үлән[1].
Туғыҙ төрө билдәле.
Йөкмәткеһе
Ботаник яҙма[үҙгәртергә | вики-тексты үҙгәртергә]
Күп йыллыҡ үҫемлек. Тамыры ҡыҫҡа әммә тармаҡлы. Һабағы тура, япраҡтары парлы. Ағыулы үҫемлек. Мал-тыуар ашап бармай. Йәш малдар ашап ағыулыныуы мөмкин.
Төрҙәре[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З. Г. Ураксина, 2005)
Һылтанмалар[үҙгәртергә | вики-тексты үҙгәртергә]
- Аҡһырғаҡ GRIN сайтында мәғлүмәт
-
Брокгауз һәм Ефрондың энциклопедик һүҙлеге (1890—1907).


text:
Фото:
Рөстәм Хәмитов АҠШ-тың Екатеринбургтағы Генераль консулы Майкл Рейнерт менән осрашты
Фото:
4 октябрҙә Республика йортонда Башҡортостан Президенты Рөстәм Хәмитов АҠШ-тың Екатеринбургтағы Генераль консулы Майкл Рейнерт менән осрашты.
Республика башлығының матбуғат хеҙмәте хәбәр итеүенсә, дипломат менән һөйләшеү барышында Рөстәм Хәмитов Башҡортостандың халыҡ иҫәбе буйынса күрше төбәктәр араһында илдә етенсе урында тороуын, төбәктең Рәсәй Федерацияһының эре субъекты булыуын һыҙыҡ өҫтөнә алды.
— Беҙҙә нефть һәм химия продукцияһы күпләп етештерелә. Рәсәй нефтенең һәр бишенсе тоннаһы Өфөлә етештерелә. Дизель яғыулығының һәр алтынсы тоннаһы шулай уҡ Өфөлә етештерелә. Төбәктә ауыл хужалығы үҫешкән. Ауыл хужалығы производствоһы буйынса беҙ Рәсәйҙең тәүге биш иң эре төбәге иҫәбендә. Республиканың географик урыны ла яҡшы. Беҙҙе Рәсәйҙең алты-ете эре ҡалаһы уратып алған. Былар барыһы ла беҙгә көслө булырға, тотороҡло үҫешергә ярҙам итә. Шуға күрә киләсәккә ышаныс менән ҡарайбыҙ, — тип һыҙыҡ өҫтөнә алды Башҡортостан Президенты.
Ул шулай уҡ республикала инвесторҙарҙы, шул иҫәптән сит илдәгеләрен дә йәлеп итеү буйынса эш алып барылыуын билдәләне.
— Инвесторҙар беҙгә килһен өсөн уңайлы шарттар булдырабыҙ: һалым буйынса һәр төрлө ташламалар, административ кәртәләрҙе кәметеү, «административ ташламалар» ҡаралған. Аҙна һайын Европа һәм Азияның эре предприятие вәкилдәре менән осрашып торабыҙ. Республика биләмәһендә бер нисә эре производсто төҙөй башлаясаҡбыҙ. Төрлө сәбәптәр арҡылы Америка Ҡушма Штаттары менән республика предприятиеларының сауҙа әйләнеше артыҡ ҙур түгел. Нигеҙҙә республиканан яғыулыҡ, минераль ресурстар ебәрелә. Ә беҙ ҡорамалдар, машиналар һатып алабыҙ. Был мөнәсәбәттәрҙе үҫтерергә теләр инек, әлбиттә. АҠШ бизнесмендарын ҡабул итергә әҙербеҙ, — тип белдерҙе Рөстәм Хәмитов.
Киләһе йылда республикала Европа илдәре бизнесы ҡатнашлығында бер нисә халыҡ-ара форум үткәреү планлаштырыла, тип билдәләнде. Майҙа «Ҙур химия» халыҡ-ара форумы үтәсәк.
— Башҡортостан халҡының инвесторҙарға, сит ил вәкилдәренә ҡарата толерантлы булыуын әйтергә теләйем. Һәм әлеге мөнәсәбәттәрҙе үҫтереүҙә ҡаршылыҡтар юҡ. Мин, республика Хөкүмәте кеүек үк, Рәсәй һәм Башҡортостан баҙарында Америка бизнесының артыуы яҡлы. Бында килгән бизнесмендар өсөн уңайлы шарттар булдырасаҡбыҙ. Был бар инвесторҙарға ла ҡағыла. Бында эшләйәсәк инвесторҙарға, эшҡыуарҙарға ҡарата ғәҙел мөнәсәбәт вәғәҙә итәм. Һөҙөмтәле, яҡшы эшләү өсөн уларға барлыҡ шарттар ҙа булдырыласаҡ, — тине республика башлығы.
Майкл Рейнерт Рөстәм Хәмитовҡа ҡунаҡсыллыҡ, йылы мөнәсәбәт өсөн рәхмәтен белдерҙе.
— Президент Обама менән Президент Медведевтың, осрашҡан ваҡыттарында, йышыраҡ сауҙа һәм инвестицион мөнәсәбәттәрҙе нығытыу мәсьәләләрен тикшереүен бөгөн иртәнсәк аңлай инем инде. Шулай итеп, был хәлде яҡшыртыу теләгенең ике яҡлы булыуын беләбеҙ. Урал-Себер төбәгендә эшләүсе Америка компанияларының Башҡортостанда эшләргә теләүен дә беләбеҙ. Беҙ быны «сауҙа» йәки «эшлекле миссия» тип атаныҡ, сөнки беҙҙең менән ҡуша килгән компаниялар Башҡортостан менән бәйләнештәрҙе нығытыу һәм бизнесты үҫтереү теләген белдерҙе, — тине АҠШ-тың Генераль консулы.


text:
Рөстәм Хәмитов Милләттәр эше буйынса федераль агентлыҡ етәксеһе Игорь Баринов менән осрашты Фото: Башҡортостан Башлығының матбуғат хеҙмәте
Рөстәм Хәмитов Милләттәр эше буйынса федераль агентлыҡ етәксеһе Игорь Баринов менән осрашты
Рөстәм Хәмитов Милләттәр эше буйынса федераль агентлыҡ етәксеһе Игорь Баринов менән осрашты Фото: Башҡортостан Башлығының матбуғат хеҙмәте
ӨФӨ, 2016 йыл, 12 апрель. /«Башинформ» мәғлүмәт агентлығы, Александр Смирнов/.
11 апрелдә Республика йортонда Башҡортостан Башлығы Рөстәм Хәмитов Милләттәр эше буйынса федераль агентлыҡ етәксеһе Игорь Баринов менән осрашты. Осрашыуҙа милли сәйәсәтте тормошҡа ашырыу мәсьәләләре тикшерелде.
– Беҙ илдә һәм республикала барған ваҡиғаларға милләт-ара сәйәсәттең тәьҫир итеүенә ҙур иғтибар бирәбеҙ. Был мәсьәләнең ни тиклем мөһим булыуын аңлайбыҙ, – тине Рөстәм Хәмитов. – Башҡортостанда кешеләр быуаттар буйына бер-береһенә ярҙам итеп йәшәй. Беҙҙә бер ҡасан да милләт-ара ыҙғыштар булмаған. Бөгөнгө хәлде тыныс тип баһалайбыҙ. Ваҡыты-ваҡыты менән көсөргәнеш тыуа. Граждандарыбыҙ ошо ҡатмарлы мәсьәләләрҙе йомшартырға, ситкә сығармаҫҡа тырыша.
Игорь Баринов бер йыл элек булдырылған Милләттәр эше буйынса федераль агентлыҡ алдындағы бурыстар хаҡында һөйләне.
– Федераль кимәлдә етди ҡарарҙар һәм стратегия ҡабул ителгәйне. Башҡарма властың 15 федераль органы үҙҙәренең дәүләт программаларында этноконфессия мәсьәләләре хаҡында һөйләй, әммә системалы рәүештә эш алып барылмай. Биш-алты төбәкте иҫәпкә алмағанда, бындай эш бик һүлпән бара, – тине агентлыҡ етәксеһе. – Беҙ 85 субъекттың барыһына ла милләт-ара, конфессия-ара мәсьәләләр менән шөғөлләнәсәк бүлек берҙәм блокка берләштерелергә һәм төбәк башлығының эске сәйәсәт буйынса урынбаҫары етәкселегендә булырға тейеш тигән тәҡдим индерә башланыҡ. Реаль сәйәсәт субъект, муниципалитеттар кимәлендә бара.


text:
Фото:
Бөйөк Ватан һуғышында ҡатнашыусыларҙы һәм инвалидтарҙы тимер юл бушлай йөрөтәсәк
Фото:
Быйылғы йылдың 3 — 12 майында Бөйөк Ватан һуғышында ҡатнашыусыларға һәм инвалидтарға “Рәсәй тимер юлдары” асыҡ акционерҙар йәмғиәтенең алыҫ араға йөрөүсе поездарында бушлай йөрөү хоҡуғы бирелә.
“Рәсәй тимер юлдары” асыҡ акционерҙар йәмғиәтенең матбуғат хеҙмәтенән хәбәр итеүҙәренсә, алыҫ араға йөрөүсе поездарға бушлай билеттарҙы апрелдең тәүге көндәрендә юлларға мөмкин буласаҡ. Рәсәй Федерацияһы Хөкүмәтенең 1176-сы ҡарарына ярашлы бушлай бирелгән билеттарға документ тултырыу тәртибе һәм көнө тураһында “Рәсәй тимер юлдары” йәмғиәте өҫтәмә хәбәр итәсәк.


text:
Башдрамтеатр Башҡорт дәүләт университеты студенттары араһында йәш драматургтар конкурсы иғлан итә
Мәжит Ғафури исемендәге Башҡорт дәүләт академия драма театры һәм Башҡорт дәүләт университеты «Өмөтлө ҡәләм — 2011» йәш драматургтар конкурсын иғлан итте. Башҡорт дәүләт университетының, шул иҫәптән уның филиалдарының һәм бүлексәләренең бөтә төр формала белем алыусы 35 йәшкә тиклемге студенттары, магистранттары, аспиранттары һәм хеҙмәткәрҙәре конкурста ҡатнаша ала. Материалдар башҡорт телендә 2011 йылдың сентябренә тиклем ҡабул ителә.
Башҡорт дәүләт академия драма театрының әҙәбиәт бүлеге етәксеһе Рәмилә Йәһүҙинаның билдәләүенсә, Башҡорт дәүләт университеты менән берлектәге бындай проект беренсе тапҡыр үткәрелә.
— Ижад иткән студенттар араһында талантлы драматургтарҙы асыҡлау, йәштәрҙең ижади башланғыстарына ярҙам итеү һәм дәртләндереү, Башҡорт дәүләт академия драма театры репертуарын киңәйтеү һәм байытыу, шулай уҡ йәш авторҙарҙы йәлеп итеү — беҙҙең төп маҡсат, — ти Башдрамтеатрҙың әҙәбиәт бүлеге етәксеһе. — Беҙ «Өмөтлө ҡәләм» йәш драматургтар конкурсы артабан юғарыраҡ статуслыға әйләнер һәм ижад ҡомары менән янған бар республика йәштәрен бергә туплар, тип өмөтләнәбеҙ.
Рәмилә Йәһүҙинаның билдәләүенсә, театрҙың әҙәбиәт бүлеге йәштәр менән һәр ваҡыт хеҙмәттәшлек итергә әҙер. Башлап яҙыусылар үҙенең эштәрен эш көндәрендә театрға алып килә ала.


text:
Башҡортостанда эш урындары һаны эшһеҙҙәр һанынан элеккесә артығыраҡ
Республиканың халыҡ мәшғүллеге хеҙмәтенә ағымдағы йылдың ете айы эсендә 220 мең кеше мөрәжәғәт иткән. Уларҙың 80 меңдән ашыуы хеҙмәт биржаһына яраҡлы эш табыуҙа ярҙам итеүҙе һорап мөрәжәғәт иткән. 56500-ҙән ашыу кеше эшкә урынлаштырылған. Халыҡ мәшғүллеге хеҙмәте органдары ярҙамы менән 6400-ҙән ашыу кеше профессиональ белем ала башлаған.
Йыл башынан республиканың Халыҡ мәшғүллеге үҙәктәрендә 135 меңгә яҡын вакансия теркәлгән. Хәҙер Башҡортостандың Дәүләт халыҡ мәшғүллеге хеҙмәте идаралығының мәғлүмәт базаһында яҡынса 33 мең вакансия иҫәпләнә. Шул уҡ ваҡытта әле республикала 31500-ҙән ашыу кеше рәсми рәүештә эшһеҙ тип таныла.


text:
Фото:
Ирек Ялалов Өфө мэры итеп һайланды
Фото:
Ирек Ялалов Өфө ҡалаһы башлығы итеп һайланды. Бындай ҡарар ҡала Советының сираттағы 47-се ултырышында ҡабул ителде. Ирек Ялалов өсөн 29 депутаттан 28-е тауыш бирҙе.
Ирек Ялаловтан тыш, Совет ултырышында шулай уҡ конкурс нигеҙендә һайлап алыу аша үткән Эдвард Мурзин менән Салауат Хөсәйенов кандидатуралары ҡаралды. Хөсәйеновҡа ҡаршы 20 депутат тауыш бирҙе, алты кеше тауыш биреүҙән тыйылды һәм өсәүһе тауыш бирмәне. Мурзинға ҡаршы 27 тауыш булды һәм ике депутат тауыш бирмәне.
Тауыш биреүҙән һуң яңы ҡала башлығы менән контракт төҙөү тантанаһы үтте. Документҡа Ирек Ялалов һәм Өфөнөң ҡала Советы рәйесе Ирек Ниғмәтуллин ҡул ҡуйҙы.
Иҫегеҙгә төшөрәбеҙ, баштан алып ҡала башлығы вазифаһына туғыҙ кеше дәғүә итте. Әммә бер кандидат үҙенең кандидатураһын ошо вазифаға тәғәйенләүҙән баш тартты. Ике кандидат эксперттар комиссияһы имтиханын тапшырманы, йәнә өсәүһе имтиханды бирә алманы.


text:
Йәштәр өсөн вакансиялар йәрминкәһендә 500-ҙән ашыу өфөлө ҡатнашты
Өфөлә йәштәр өсөн өсөнсө тапҡыр үткәрелгән күп профилле вакансиялар йәрминкәһендә 500-ҙән ашыу кеше ҡатнашты. Уны ойоштороусы булып баш ҡаланың Халыҡ мәшғүллеге хеҙмәте сығыш яһаны.
— Йәрминкәлә сәнәғәт, сауҙа, транспорт, дөйөм туҡланыу һәм хеҙмәттәр өлкәләрендә эшләгән 50-гә яҡын предприятие ҡатнашты. Улар дөйөм алғанда ике меңдән ашыу вакансия тәҡим итте, — тип хәбәр итте Өфө ҡалаһы Халыҡ мәшғүллеге хеҙмәтенең бүлек начальнигы Ирина Турчина.
Әңгәмәләшеү йомғаҡтары буйынса 195 йәш өфөлө эшкә саҡырыу алды.
Йәштәр өсөн киләһе вакансиялар йәрминкәһе 11 апрелдә 10-12 сәғәттәрҙә үтә. Халыҡты эш менән тәьмин итеү хеҙмәтенән хәбәр итеүҙәренсә, был көндө «ҡатын-ҡыҙҙар» өсөн вакансиялар тәҡдим ителәсәк – йәрминкәлә һаулыҡ һаҡлау, социаль яҡлау һәм мәғариф өлкәләре ойошмалары ҡатнашасаҡ.